Myfyrwyr Gwaith Cymdeithasol yn mynychu cynhadledd ar dlodi plant | Ysgol Ddoethurol | Prifysgol Bangor\nBu myfyrwyr a staff MA Gwaith Cymdeithasol yn mynychu cynhadledd ar dlodi plant ym Mhrifysgol Caerdydd yn Ionawr 2016. Dyma eu hadroddiad.\nCynhaliwyd cynhadledd ar y thema ‘Tlodi Plant’ ym mis Ionawr ym Mhrifysgol Caerdydd. Derbyniwyd cefnogaeth gan y Coleg Cymraeg Cenedlaethol ac fe fynychwyd y gynhadledd gan 11 o fyfyrwyr a staff o Fangor.\nYn ei sylwadau fel Cadeirydd dywedodd Malcolm John yn ôl yr ystadegau diweddaraf , ar waethaf ymdrechion Llywodraeth Cymru ac eraill dros nifer o flynyddoedd , mae tua 31% o blant yng Nghymru’n dal i fyw mewn tlodi. Dywedodd bod y sefyllfa yma’n annerbyniol ac felly roedd yn briodol fod y cynhadleddwyr yn ymgynnull i ystyried beth sy’n cyfrannu at dlodi plant, ei amrywiol effeithiau niweidiol ar fywydau ein plant , a beth yw’r dystiolaeth am bolisïau a gwasanaethau sy’n gwneud gwahaniaeth, a beth yn ychwanegol sydd angen ei wneud drwy gydweithio i oresgyn y broblem gymdeithasol sylweddol yma.\nYn ei gyflwyniad ar Anghydraddoldebau Lles Plant fe wnaeth Yr Athro Jonathan Scourfield drafod y diffiniad o anghydraddoldeb ac yna cyfleu nifer o’r canfyddiadau o brosiect ymchwil roedd yn cyfrannu iddo. Cyfeiriodd at ‘y gyfraith gofal gwrthdroi’ h.y. anghenion iechyd uwch/derbyn gwasanaethau iechyd gwaeth. Nododd bod yr ymchwil wedi canfod anghydraddoldebau mawr rhwng bod mewn gofal a byw mewn ardal amddifad. Cyfeiriodd bod yr ymchwil yn dangos bod yna gysylltiad rhwng anghydraddoldeb ac ethnigrwydd gyda phobl Asiaidd yn fwy tebygol o fyw mewn ardal ddifreintiedig. Ei brif neges oedd na ddylid cymryd y cysylltiad rhwng lles plant ac anghydraddoldeb yn ganiataol. Bydd taclo tlodi yn lleihau niwed i blant.\nFe wnaeth Emyr Owen drafod ei ymchwil am Blant Esgeulustod a Gwaith Cymdeithasol. Eglurodd ei fod yn gwneud ymchwil i ffyrdd mae gweithwyr proffesiynol yn asesu plant sydd wedi eu hesgeuluso. Hwn yw’r categori mwyaf o gam drin plant ym Mhrydain. Yn aml mae diffyg dealltwriaeth o’r broses asesu yn creu trafferthion. Mae yna lawer o ddeunydd a gwybodaeth ar gael sy’n gwneud cyswllt rhwng cam drin plant a thlodi. Eglurodd bod ei waith yn ceisio hwyluso gweithwyr i ddeall yn well beth yw profiad byw plant yn y categori yma , a thrwy hynny wneud eu hasesiadau ac ymyrraeth yn fwy effeithiol. Cyfeiriodd at y perygl o golli llais y plentyn a’r awyrgylch wrth asesu. Dywedodd fod y system camdriniaeth plant yn methu plant mewn tlodi am nad oes ‘trigger’ - un digwyddiad.\nThema cyflwyniad Siôn Jones oedd ‘Diffyg Uchelgais - uchelgeisiau pobl ifanc o ardal ddifreintiedig Cymoedd De Cymru. Yn ôl Sion credir yn gynyddol gan lunwyr polisi mai diffyg uchelgais yw’r prif ffactorau sydd yn achosi i bobl ifanc sydd mewn tlodi tangyflawni yn yr ysgol ac i beidio cael y swyddi ‘gorau’ mewn cymdeithas. Fodd bynnag ar sail data o gyfweliadau ei ymchwil , dadleuodd Sion mai rhwystrau ac nid diffyg uchelgais oedd yn atal plant o gefndiroedd tlawd rhag cyflawni mewn addysg a byd gwaith.\nYn ei gyflwyniad fe wnaeth Mark Drakeford AC - Gweinidog Iechyd a Pholisi Cymdeithasol Llywodraeth Cymru drafod y cyd-destun a’r polisïau tlodi plant ers datganoli. Dywedodd mai’r prif reswm dros dlodi plant yw’r cynnydd mewn anghydraddoldeb ers 1945.Cyfeiriodd erbyn 1976 fod y bwlch rhwng y tlotaf a’r mwyaf cyfoethog wedi ei leihau - dyma uchafbwynt y wladwriaeth les. Ond roedd pethau wedi newid er gwaeth yn yr ugain mlynedd wedyn. Honodd ers datganoli fod yna bolisïau wedi eu cyflwyno sydd wedi llwyddo i atal effeithiau tlodi ar blant , ond ni lwyddwyd i droi’r llif yn ôl. Fe wnaeth sôn am ffyrdd y gall Llywodraeth Cymru wneud gwahaniaeth.\na) Cyflwyno Deddf Llesiant Cenedlaethol- profi popeth yn erbyn nodau craidd y ddeddf e.e. Cymru fwy cyfartal.\nb) Sicrhau Cymru iachach\nc) Llywodraeth newydd i amddiffyn hawliau unigolion bregus\nd) Dylai Llywodraeth Cymru herio Llywodraeth San Steffan e.e. Credyd cynhwysol\nDywedodd bod angen dyblu ymdrechion i greu economi sgiliau uwch\nFe fu i Ann Parri Williams sôn am waith y Tîm o Gwmpas y Teulu yng Ngwynedd. Eglurwyd beth yw elfennau craidd y Tîm a sut mae’n rhan o Strategaeth Tlodi Plant Llywodraeth Cymru. Eglurwyd sut yr aed ati gyda staff Prifysgol Bangor i ddyfeisio ffordd o werthuso a oedd teuluoedd yn gwneud cynnydd wrth dderbyn gwasanaethau cefnogol, gwirfoddol i’w’ helpu i oresgyn eu problemau. Soniwyd bod y tîm yn trefnu nifer o wasanaethau e.e. Cadw Cownt, Cyrsiau Rhiantu, Gweithiwr Tadau, Cwnselydd Proffesiynol, cynllun benthyg ‘laptop’. Eglurodd Ann fod sensitifrwydd ieithyddol yn ganolog i waith y tîm. Roedd ymateb y defnyddwyr i wasanaeth y tîm yn bositif iawn - o’r gwaith ymchwil gyda 20 o deuluoedd fe fu i 16 ddweud ei bod wedi cael profiad positif.\nYn ei chyflwyniad dywedodd y Dr. Sian Wyn Siencyn fod gwleidyddiaeth tlodi yn mynd yn dra pheryglus e.e. atal y newid yn y diffiniad o dlodi. Yn ôl Siân roedd tlodi yn golygu dwyn unrhyw rym oddi wrth berson a hefyd ei gobeithion. Soniodd Siân bod yna wahanol fathau o dlodi e.e. incwm , cyfranogi, tanwydd, gwasanaethau. Pwysleisiodd hefyd nodweddion penodol tlodi gwledig. Yn ôl Siân yr hyn sy’n bwysig yw sut mae tlodi yn effeithio ar blant a’i gobeithion hwy.\nFe wnaeth Comisiynydd Plant Cymru - Yr Athro Sally Holland ddisgrifio ei rôl sef gwrando ar lais plant a hyrwyddo eu hawliau. Eglurodd ei bod yn poeni am blant sy’n byw mewn tlodi. Cyfeiriodd at y gwahanol erthyglau yng Nghonfensiwn Hawliau Plant y Cenhedloedd Unedig sy’n ymwneud a thlodi e.e. 3, 6, 27, 28, 31. Soniodd fod nifer uchel o blant yn byw mewn tlodi a bod modd i bolisi cymdeithasol wneud gwahaniaeth i lefelau tlodi. Dywedodd fod polisïau'r DG ar drethu a budd-daliadau wedi cael effaith negyddol ar blant a’u teuluoedd. Ar lefel leol dywedodd ei bod yn gefnogol i fesurau lleol megis Dechrau’n Deg - er gofynnodd beth am y plant tlawd hynny sydd ddim yn byw mewn ardal Dechrau’n Deg. Ar lefel Llywodraeth Cymru dywedodd bod yn rhaid gwneud asesiad o effaith pob polisi ar fywyd plant. Cyfeiriodd yn bositif at effaith y prosiect cerdd ‘Codi’r To ‘ yng Ngwynedd - sy’n cynnig gwersi cerdd ddwys o ansawdd uchel i blant. Roedd hyn yn eu galluogi i ganolbwyntio i gael hyder ac yn enghraifft dda o gydlyniad cymdeithasol. Yn olaf dywedodd fod gan bob plentyn yr hawl i ddatblygu hyd eithaf ei gallu - mae hyn yn arbennig o wir am blant o gefndiroedd tlawd a chyfoethog.


Dafydd Parri - Wicipedia\nAwdur Cymraeg oedd Dafydd Parri (29 Gorffennaf 1926 – 29 Tachwedd 2001) a ddaeth yn fwyaf adnabyddus am ei gyfresi poblogaidd o lyfrau ffuglen i blant yn cynnwys Cyfres y Llewod a Chyfres Cailo. Bu farw yn 75 oed yng Nghartref y Bont, Llanrwst wedi gwaeledd hir.\n29 Gorffennaf 1926\nMyrddin ap Dafydd, Iolo ap Dafydd\n2.2 Gwerthu llyfrau\nGanwyd yn Rowen, Sir Conwy a fe'i hyfforddwyd fel athro yng Ngholeg Normal, Bangor.\nAeth i ddysgu mewn amryw ysgolion yn Sir y Fflint cyn cymryd swydd athro Hanes a Daearyddiaeth yn Ysgol Dyffryn Conwy, Llanrwst. Roedd yn un o'r criw dedwydd o addysgwyr a weithiodd yn galed i gyflwyno addysg cyfrwng Cymraeg i ogledd-orllewin Cymru. Cynhyrchodd ddeunydd ar gyfer gwerslyfrau daearyddiaeth yn Gymraeg ar gyfer yr ysgolion newydd dwyieithog.\nGyda'i wraig bu'n gwerthu llyfrau drwy ymweld â chymdeithasau Cymraeg yn Sir y Fflint, Sir Gaer ac ardal Wrecsam, cyn sefydlu siop lyfrau a recordiau Cymraeg yn Llanrwst yn 1955. Roedd ei wraig yn rhedeg y siop tra oedd Dafydd yn gweithio fel athro. Symudodd eu merch Gwawr Dafydd yn ôl i'r ardal ar ddechrau'r 1980au i sefydlu busnes gwasanaeth swyddfa 'Bys a Bawd' a phan ymddeolodd ei mam o'i gwaith llawn amser yn 1986 fe unwyd y siop lyfrau gyda'r busnes. Fe aeth y siop ar werth yn 2007 a fe'i prynwyd gan Dwynwen Berry.\nDaeth yn awdur cynhyrchiol yn y 1970au. Rhwng 1975 a 1980 ysgrifennodd dros 30 o lyfrau yn cynnwys 23 stori antur i blant yng Nghyfres y Llewod a chyfres am gi defaid o'r enw Cailo. Ysgrifennodd dwy gyfrol o storïau byr ar gyfer oedolion hefyd, Nos Lun a Storïau Eraill (1976) a Bwrw Hiraeth (1981). Ail-gyhoeddwyd pump o gyfres y Llewod ar ddiwedd y 1990au.\nPriododd Arianwen Walters yn 1953 ac roedd ganddynt un ferch, Gwawr Dafydd a phedwar mab: yn cynnwys y prifardd ac awdur Myrddin ap Dafydd, y dyn busnes Deiniol ap Dafydd a'r darlledwr Iolo ap Dafydd.\n↑ 1.0 1.1 1.2 (Saesneg) Meic Stephens (4 Rhagfyr 2001). Obituaries - Dafydd Parri. independent.co.uk. Adalwyd ar 13 Ebrill 2016.\n↑ 2.0 2.1 Marw'r awdur Dafydd Parri , BBC Cymru, 30 Tachwedd 2001. Cyrchwyd ar 13 Ebrill 2016.\n↑ Dathlu 50 mlynedd o werthu llyfrau , BBC Cymru, 17 Medi 2005. Cyrchwyd ar 13 Ebrill 2016.\n↑ Bys a Bawd bookshop owner returns to TV for advert (en) , dailypost.co.uk, Trinity Mirror, 23 Awst 2012. Cyrchwyd ar 13 Ebrill 2016.\n↑ Y Lolfa - Dafydd Parri. Y Lolfa. Adalwyd ar 25 Ebrill 2016.\n↑ Gwales - Dafydd Parri. Gwales. Adalwyd ar 25 Ebrill 2016.\n↑ Llanrwst's Welsh language publishing company celebrates 20 years (en) , dailypost.co.uk, Trinity Mirror, 18 Mawrth 2010. Cyrchwyd ar 13 Ebrill 2016.\n↑ Eisteddfod Genedlaethol 2013. BBC Cymru. Adalwyd ar 14 Ebrill 2016.\nWedi dod o "https://cy.wikipedia.org/w/index.php?title=Dafydd_Parri&oldid=9893299"


Pwyntiau gweddi 50 mfm yn erbyn drygioni cartref | PWYNTIAU GWEDDI\nHafan Pwyntiau gweddi Pwyntiau gweddi 50 mfm yn erbyn drygioni cartref\n9 O bydded i ddrygioni yr annuwiol ddod i ben; ond sefydlwch y cyfiawn: oherwydd mae'r Duw cyfiawn yn trechu'r calonnau a'r awenau.\n6 Oherwydd bod y mab yn anonestu'r tad, mae'r ferch yn codi yn erbyn ei mam, y ferch yng nghyfraith yn erbyn ei mam yng nghyfraith; gelynion dyn yw dynion ei dŷ ei hun. 7 Am hynny edrychaf at yr Arglwydd; Arhosaf am Dduw fy iachawdwriaeth: bydd fy Nuw yn fy nghlywed.\nDrygioni cartref yn real. Mae hyn yn elynion yn y tŷ, nhw yw'r rhai na allant sefyll eich llwyddiant a'ch cynnydd. Maen nhw'n eiddigeddus ohonoch chi oherwydd bod eich dyfodol yn fwy disglair. Mae'r rhain hefyd yn elynion diarwybod, pobl sy'n cuddio o'ch cwmpas fel eich ffrindiau ond yn ymosod yn gyfrinachol arnoch chi o'r tu ôl i ladd eich breuddwydion. Mae'r pwynt gweddi 50 mfm hwn yn erbyn drygioni cartref ar gyfer pobl fel 'na. Mae'r pwyntiau gweddi mfm hyn wedi'u hysbrydoli gan Dr. Olukoya o weinidogaethau mynydd o dân a gwyrthiau. Byddant yn eich tywys wrth i chi alw ar Dduw rhyfel i ddatgelu a dinistrio pob gelyn cartref sy'n cyflawni drygioni yn eich erbyn chi a'ch teulu.\nRhaid i chi sefyll yn gryf ar newid gweddi. Mae'r diafol ar genhadaeth i ladd ac i ddinistrio, mae'r diafol yn gweithio trwy ei asiantau, mae'r tŷ yn dal gelynion. Efallai nad ydych chi'n eu hadnabod ond wrth i chi weddïo'r pwyntiau gweddi mfm hyn yn erbyn drygioni cartref, bydd Duw yn datgelu pob un ohonyn nhw. Bydd yn codi ac yn eu gwasgaru i gyd, Bydd yn achosi i bopeth yno gynlluniau drwg a machinations satanic backfire ar y pennau. Peidiwch â digalonni, gweddïwch eich ffordd allan heddiw. Rwy'n eich gweld chi'n cerdded mewn buddugoliaeth.\n1. Bydded i bob dychymyg drwg yn fy erbyn danio ymlaen bennau nawr, yn enw Iesu.\n2. Bydd y rhai sy'n fy chwerthin i yn gwatwar yn dyst i'm tystiolaeth a bydd cywilydd arnyn nhw i gyd yn enw Iesu.\n3. Gadewch i gynllun dinistriol y gelynion a anelwyd yn fy erbyn chwythu i fyny yn eu hwynebau, yn enw Iesu.\n4. Gadewch i bob cynllun i'm gwawdio droi o gwmpas am fy nhystiolaeth, yn enw Iesu.\n5. Bydded gwarth a dinistrio pob pŵer sy'n noddi penderfyniadau drwg yn fy erbyn, yn enw Iesu.\n6. Bydded i bob cryfaf ystyfnig a ddirprwyir yn fy erbyn syrthio i lawr a marw yn enw Iesu.\n7. Gadewch i gadarnle pob cythraul cartref sy'n milwrio yn fy erbyn, gael ei falu'n ddarnau yn enw Iesu.\n8. Gadewch i bob ysbryd o Balaam a gyflogir i'm melltithio syrthio ar ôl urdd Balaam, yn enw jesws\n9. Bydded i bob cynghorydd drwg sy'n ymladd fy nhynged gael ei yfed yn awr gan dân, yn enw Iesu.\n10.Gwelwch â phob dyn sy'n cyfrif fel duw yn fy mywyd syrthio ar ôl urdd Pharo, yn enw Iesu.\n11.Gwelwch warth ar bob ysbryd Herod, yn enw Iesu.\n12.Gwelwch â phob ysbryd Goliath dderbyn y cerrig tân, yn enw Iesu.\n13.Gwelwch â phob ysbryd Pharo syrthio i'r Môr Coch o'u gwneuthuriad eu hunain, yn enw Iesu.\n14. Bydded rhwystredigaeth i'r holl driniaethau satanaidd sydd â'r nod o newid fy nhynged, yn enw Iesu.\n15.Let i bob darlledwr amhroffidiol o fy daioni gael ei dawelu am byth yn enw Iesu.\n16.Gwelwch bob drygioni cyfrinachol o'm cwmpas yn enw Iesu.\n17.Letiwch bob llygad monitro drwg a luniwyd yn fy erbyn, byddwch yn ddall, yn enw Iesu.\n18.Gwelwch gael gwared ar bob effaith ddrwg o gyffyrddiadau rhyfedd o fy mywyd, yn enw Iesu.\n19. Rwy'n gorchymyn i bob bendith a atafaelwyd gan gyfamod dewiniaeth gael ei rhyddhau, yn enw Iesu.\n20. Rwy'n gorchymyn i bob bendith a atafaelwyd gan ysbrydion drygionus gael ei rhyddhau, yn enw Iesu.\n21. Rwy'n gorchymyn i bob bendith a atafaelwyd gan ysbrydion hynafol gael ei rhyddhau, yn enw Iesu.\n22. Rwy'n gorchymyn i bob bendith a atafaelwyd gan elynion cenfigennus gael ei rhyddhau, yn enw Iesu.\n23. Rwy'n gorchymyn i bob bendith a atafaelwyd gan asiantau satanaidd gael ei rhyddhau, yn y\n24. Rwy'n gorchymyn i bob bendith a atafaelwyd gan dywysogaethau gael ei rhyddhau, yn enw Iesu.\n25. Rwy'n gorchymyn i bob bendith a atafaelwyd gan lywodraethwyr tywyllwch gael ei rhyddhau, yn enw Iesu.\n26. Rwy'n gorchymyn i bob bendith a atafaelwyd gan bwerau drwg gael ei rhyddhau, yn enw Iesu.\n27. Rwy'n gorchymyn i'm holl fendithion a atafaelwyd gan ddrygioni ysbrydol yn y lleoedd nefol gael eu rhyddhau, yn enw Iesu.\n28. Rwy'n gorchymyn i'r holl hadau demonig a blannwyd i rwystro fy nghynnydd, gael ei rostio, yn enw Iesu.\n29. Dylai unrhyw gwsg drwg a wneir i'm niweidio gael ei droi'n gwsg marw, yn enw Iesu.\n30.Letiwch holl arfau a dyfeisiau fy ngormeswyr yn gweithio yn eu herbyn yn enw Iesu.\n31. Golchwch dân Duw dinistrio'r pŵer sy'n gweithredu unrhyw gerbyd ysbrydol sy'n gweithio yn fy erbyn, yn enw Iesu.\n32. Gostyngwch yr holl gyngor drwg a roddir yn erbyn fy ffafr yn enw Iesu.\n33. Golchwch holl fwytawyr cnawd ac yfwyr gwaed yn baglu ac yn cwympo, yn enw Iesu.\n34. Rwy'n gorchymyn i holl erlidwyr ystyfnig fy mywyd syrthio a marw yn enw Iesu.\n35.Letiwch y gwynt, yr haul a'r lleuad yn rhedeg yn groes i bob presenoldeb demonig yn fy amgylchedd, yn enw Iesu.\n36. Rydych chi'n difa, yn diflannu o'm llafur, yn enw Iesu.\n37.Letiwch i bob coeden a blannir gan elynion cartref gael ei sychu o'r gwreiddiau, yn enw\n38. Rwy'n canslo pob cyfaredd, melltith a swynion sydd yn fy erbyn, yn enw Iesu.\n39. Golchwch bob melltith tebyg i haearn yn torri, yn enw Iesu.\n40.Letiwch dafodau dwyfol o dân yn rhostio unrhyw dafod drwg yn fy erbyn, yn enw Iesu.\nerthygl flaenorol30 Pwynt Gweddi Am Iachau a Gwaredu\nerthygl nesaf20 pwynt gweddi i ddinistrio ffibroidau\nGweddi am Lwyddiant Arholiad


Gwlad yr Haf yn trechu Morgannwg ar ddechrau’r Vitality Blast – Golwg360\n18 Gorffennaf 2019 am 21:21 Diweddarwyd am 21:30\nMae Morgannwg wedi colli o wyth wiced yn erbyn Gwlad yr Haf yn eu gêm gyntaf yng nghystadleuaeth ugain pelawd y Vitality Blast yng Ngerddi Sophia yng Nghaerdydd.\nSgoriodd seren y gêm Tom Banton 64, a Peter Trego 47 i’r ymwelwyr, a gwrsodd 181 yn llwyddiannus mewn 18 pelawd.\nDechreuodd Morgannwg yn gadarn wrth sgorio 180 am bump yn eu hugain pelawd ac oni bai eu bod nhw wedi colli wicedi’n gyson yng nghanol y batiad, fe ddylen nhw fod wedi gallu sgorio dros 200.\nSgoriodd David Lloyd 57 a’r capten Colin Ingram 50, ar ôl i Jeremy Lawlor sgorio 43 ar ddechrau’r batiad, ond fe gollon nhw eu ffordd yn y pen draw.\nCyfnod clatsio Morgannwg\nFe wnaeth David Lloyd a Jeremy Lawlor glatsio yn ystod y chwe phelawd gyntaf, fel eu bod nhw’n cyrraedd 71 heb golli wiced.\nYn ystod y cyfnod clatsio, tarodd y ddau naw pedwar ac un chwech i gyrraedd 71 heb golli wiced.\nWrth iddyn nhw gosbi bowlio llac yr ymwelwyr, gyda’r belawd fwyaf costus yn dod oddi ar fowlio Jamie Overton, a ildiodd 19 o rediadau yn y drydedd belawd.\nBu’n rhaid i Wlad yr Haf aros tan y nawfed pelawd i dorri’r bartneriaeth, pan gafodd Jeremy Lawlor ei ddal gan Max Waller oddi ar fowlio’r troellwr llaw chwith Roelof van der Merwe am 43, a’r sgôr yn 88 am un.\nRoedd sgôr o fwy na 200 yn edrych yn bosib erbyn hanner ffordd trwy’r batiad, wrth i Forgannwg lwyddo i gyrraedd 95 am un, gyda’r capten Colin Ingram wrth y llain.\nAr ôl cael ei ollwng gan Jerome Taylor ar 35, cyrhaeddodd David Lloyd ei hanner canred oddi ar 34 o belenni cyn cael ei ddal ar ochr y goes gan Tom Abell oddi ar fowlio Craig Overton am 51, a’r sgôr yn 114 am ddwy.\nCollodd Morgannwg eu trydedd wiced yn yr unfed belawd ar bymtheg pan darodd Roelof van der Merwe goes Chris Cooke o flaen y wiced am 14, a’r sgôr yn 134 am dair.\nCwympodd y bedwaredd wiced yn y belawd ganlynol pan gafodd Dan Douthwaite ei ddal gan y wicedwr Tom Banton oddi ar fowlio Jerome Taylor am ddau, a’r sgôr yn 137 am bedair.\nRoedd Morgannwg wedi colli eu pumed wiced erbyn diwedd y ddeunawfed pelawd, wrth i Billy Root gael ei ddal yn sgwâr ar yr ochr agored gan Peter Trego oddi ar fowlio Craig Overton am ddau, a’r sgôr yn 140 am bump.\nDaeth trobwynt yn y batiad pan darodd Colin Ingram 26 oddi ar y belawd olaf, a chyrraedd ei hanner canred oddi ar 28 o belenni, wrth i Forgannwg orffen ar 180 am bump.\nGwlad yr Haf yn cwrso\nWrth gwrso 181 i ennill, dechreuodd yr ymwelwyr yn gryf, wrth i Tom Banton a Babar Azam gyrraedd 75 heb golli wiced erbyn diwedd y cyfnod clatsio.\nDaeth y belawd fwyaf gostus gan Marchant de Lange, a ildiodd 22 yn ei belawd gyntaf, ac ail belawd y batiad, wrth i Tom Banton daro dau chwech a dau bedwar.\nDaeth 14 oddi ar belawd gyntaf Michael Hogan, a 15 oddi ar belawd gyntaf Owen Morgan, wrth i Tom Banton daro un pedwar a dau chwech oddi ar y ddau rhyngddyn nhw, ac fe gyrhaeddodd ei hanner canred oddi ar 25 o belenni, gan gynnwys tri phedwar a phump chwech.\nWicedi mawr yn ofer\nCollodd Gwlad yr Haf eu wiced gyntaf yn y nawfed belawd, wrth i Babar Azam gael ei ddal yn gyrru ar ochr y goes gan Michael Hogan oddi ar fowlio Dan Douthwaite am 35, a’r sgôr yn 98 am un.\nRoedden nhw’n 112 am ddwy erbyn hanner ffordd, 17 ar y blaen i Forgannwg, wrth i Tom Banton gael ei ddal gan Billy Root oddi ar fowlio Andrew Salter am 64.\nOnd roedd y momentwm gyda’r ymwelwyr, ac fe sicrhaodd Peter Trego a James Hildreth fod eu tîm yn cyrraedd y nod gyda dwy belawd yn weddill.\nMae gan Forgannwg ail gêm mewn dau ddiwrnod, wrth iddyn nhw deithio i Cheltenham yfory (dydd Gwener, Gorffennaf 19) i herio Swydd Gaerloyw.


Mae ardal gymunedol Pontardawe’n cynnwys adrannau etholiadol Pontardawe, Rhos, Trebannws ac Allt-wen.\nSaif tref Pontardawe ar lan afon Tawe. Yn Saesneg yn aml, defnyddir y llysenw ‘Ponty’ amdani.\nMae gan ardal gymunedol Pontardawe ddigonedd o fannau agored ac mae rhwydwaith da o lwybrau cyhoeddus a llwybrau beicio. Mae Coetiroedd Cwm Du a Phlanhigfa Glanrhyd yn union i’r gogledd-orllewin o Bontardawe, o fewn pellter cerdded i ganol y dref.\nYn ôl ymatebwyr o ardal Pontardawe, lles cymdeithasol yw cynhwysiad cymdeithasol:\nsef ymdeimlad o berthyn i deulu estynedig\nRoedd y cydbwysedd bywyd/gwaith\nchwarae rôl ystyrlon/weithredol yn y gymdeithas\nyn ogystal â chwaraeon\nGellid gwella lles cymdeithasol i’r rhai sydd mewn cyflogaeth trwy sicrhau mwy o amser rhydd a chydbwysedd bywyd/gwaith gwell.\nRoedd ymatebwyr i’r arolwg yn yr ardal hon yn fwy tebygol na phobl o rannau eraill y fwrdeistref sirol o ddiffinio lles economaidd fel bod â:\ndigon o amser i fwynhau bywyd i’r eithaf\nynghyd ag osgoi dyledion a bod â digon o arian\nDengys gwybodaeth o’r cyfrifiad diwethaf (2011) y bu 3.8% o ddiweithdra yn ardal Pontardawe a bod 23.2% o’r rhai a oedd yn 16 oed ac yn hŷn heb unrhyw gymwysterau, sy’n is na ffigur Cymru gyfan, sef 25.9%.\nO’r 4,904 o gartrefi yn yr ardal, nodwyd bod 2,982 (60.8%) yn ddifreintiedig, gan ddefnyddio un neu fwy o’r 4 dimensiwn amddifadedd canlynol: cyflogaeth, addysg, iechyd/anabledd a gorboblogi mewn aelwydydd (Cyfrifiad 2011).\nRoedd ymatebion i’r arolwg ynglŷn â lles amgylcheddol yn canolbwyntio’n bennaf ar fannau agored glân a diogel. Yn ardal gymunedol Pontardawe mae chwe Safle o Ddiddordeb Gwyddonol Arbennig dynodedig sy’n cynnwys amrywiaeth o gynefinoedd pwysig megis glaswelltir, dolydd a choetir heb eu gwella.\nMae Camlas Tawe’n bwysig i fywyd gwyllt, yn cynnwys llawer o nodweddion hanesyddol ac yn darparu llwybr cerdded/beicio hyfryd o Glydach i Bontardawe.\nYmysg y ffactorau sy’n cyfrannu at les:\nAgosrwydd at draethau\nCoetir a bryniau\nGallu gweld y sêr yn y nos\nmynd am dro yng nghefn gwlad\nMae coetiroedd yr ardal yn darparu arddangosfa ysblennydd o glychau’r gog a phren marw, sydd oll yn adnoddau gwych i gnocellod y coed a bywyd gwyllt arall y coetir.\nHefyd ystyrid bod beicio’n weithgaredd pwysig, ynghyd â thyfu llysiau a gweithgareddau i deuluoedd. Roedd tipio anghyfreithlon, llygredd diwydiannol a llifogydd achlysurol yn destunau pryder i bobl.\nI bobl a oedd yn byw yn yr ardal gymunedol, roedd lles diwylliannol yn canolbwyntio ar fynediad i theatrau, sinemâu a llyfrgelloedd a darparu amrywiaeth o gelfyddydau yn y gymuned. Cafodd y digwyddiadau a’r gweithgareddau yng Nghanolfan Celfyddydau Pontardawe eu canmol yn eang a nodwyd bod y ganolfan yn hwb diwylliannol i bobl o bob rhan o’r ardal.\nMae Cyngor Bwrdeistref Sirol Castell-nedd Port Talbot yn rheoli un llyfrgell yn yr ardal. Ceir 25 o adeiladau rhestredig yn yr ardal gymunedol.\nMae naw parc/lle chwarae yn yr ardal ar hyn o bryd. Mae cyfleusterau chwaraeon a hamdden yng Nghanolfan Hamdden Pontardawe sy’n cynnig amrywiaeth o gyfleusterau. Mae darpariaeth hamdden arall yn cynnwys pwll nofio a chwrs golff.\nO ran y Gymraeg, mae 25.8% (3,335) o breswylwyr ym Mhontardawe’n gallu siarad Cymraeg.\nYn debyg i ardaloedd cymunedol eraill, mae nifer y bobl o grwpiau du a lleiafrifoedd ethnig yn ardal gymunedol Pontardawe yn fach, gan adlewyrchu’r sefyllfa gyffredinol ar draws y bwrdeistref sirol.\nDengys gwybodaeth o’r cyfrifiad ostyngiad yng nghanran y bobl a oedd yn disgrifio eu hunain yn Gristnogion, o 74% yn 2001 i 61% yn 2011. Yn ystod yr un cyfnod, bu cynnydd amlwg yn nifer y bobl a oedd yn nodi ‘dim crefydd’, o 18% i 31%.


Mae'n hen bryd i un o AS neu AC y Blaid ymateb unwaith am byth i'r cyhuddiad hurt yma fod ysgolion cyfrwng Cymraeg, Plaid Cymru, Cymdeithas yr Iaith, S4C, yr Eisteddfod Genedlaethol, ayyb yn creu 'linguistic apartheid'.\n1. Mae pawb yn gorfod dysgu iaith. Pob un ohonom. Does neb yn cael ei eni yn siarad iaith. Mae rhai ohonom yn siarad un iaith, mae eraill yn ddwyieithog, ac mae yn rai ohonom yn aml-ieithog. Sut felly mae posib galw hyn yn apartheid ? Mae rhywun yn gallu dysgu iaith/ieithoedd newydd ar hyd ei oes.\nFelly, beth union wyf fi yn ol cysyniad y 'linguistic apartheid' ? - gallaf siarad Cymraeg a Saesneg yn bur dda. Ydwi yn perthyn i ddau gategori ieithyddol felly ?\n2. Yn Ne Affrica, ble daeth y polisi erchyll hwn i fodolaeth, roedd pawb yn cael ei roi mewn categori at sail lliw ei groen. Sef, gwyn, du neu lliw. Doedd dim modd newid hyn, ac nid oedd hi'n bosib fod yn perthyn i ddau grwp, ac yn sicr doedd dim modd i'r bobl croenddu 'ddysgu' sut i fod yn wyn.\nDyna yw apartheid. Polisi haearnaidd sy'n gwahanu pobl at sail cefndir ethnig a lliw croen, a does dim allwch chi wneud am y peth.\nBeth amdani wleidyddion ?\n“As this investigation gets underway, I would expect all those who have perpetuated the divisive rhetoric of the far right, including those who brand this Welsh Government policy as ‘apartheid’ to be barred from standing for public office in the name of the Labour Party."\nJonathan Edwards, ddoe.


Mathemateg UG & U\nU: Gradd A*-C: 72%, UG: Gradd A* - C: 95% (2019)\nPwyslais y cwrs yw defnyddio a chymhwyso Mathemateg, a chymryd cyfrifoldeb am eu dysgu eu hunain. Mae’r fanyleb UG wedi cael ei ddewis i ddatblygu gallu i feddwl yn rhesymegol, ac i ddeall y berthynas rhwng problemau ‘byd go iawn’ a modelau mathemategol.\nMae’r fanyleb Safon Uwch yn ymestyn ystod o sgiliau a thechnegau mathemategol y myfyrwyr ac yn eu defnyddio mewn problemau anstrwythuredig yn fwy anodd. Bydd myfyrwyr yn datblygu ymwybyddiaeth o berthnasedd Mathemateg i feysydd astudio eraill, i fyd gwaith ac i gymdeithas yn gyffredinol.\nNoder: Gall myfyrwyr ddewis naill ai Mathemateg NEU Fathemateg Bellach.\nUned 1: Mathemateg Bur A (25%)\nAlgebra, fectorau, gwahaniaethu, integreiddio, logarithmau, geometreg cylch.\nUned 2: Mathemateg Gymhwysol A (15%)\nYstadegau: dosraniadau arwahanol gan gynnwys Poisson a binomial, samplu ystadegol a chyflwyno data.\nMecaneg: cinemateg, grymoedd a deddfau Newton.\nDoes dim gwaith cwrs. Mae dau bapur Ysgrifenedig ym mis Mai neu Fehefin ym Mlwyddyn 12.\nUned 3: Mathemateg Bur B (35%)\nDulliau rhifiadol, trigonometreg, dilyniannau a chyfresi a geometreg cyfesurynnau\nUned 4: Mathemateg Gymhwysol B (25%)\nYstadegau: profi rhagdybiaeth, dosbarthiadau parhaus a thebygolrwydd.\nMecaneg: cymwysiadau trigonometreg ac integreiddio, eiliadau, grymoedd a fectorau.\nNid oes waith cwrs ym mlwyddyn dau chwaith. Mae dau bapur arholiad ysgrifenedig ym mis Mai / Mehefin o flwyddyn 13.\nMae Mathemateg yn darparu llwybr defnyddiol i lawer o yrfaoedd. Mae’r gallu i feddwl yn rhesymegol ac i allu datrys problemau yn cael eu gwerthfawrogi’n fawr yn y gweithle. Mae Mathemateg bellach yn ofynnol ar gyfer nifer o gyrsiau prifysgol ac mae hefyd yn fantais ar gyfer llawer o bynciau gan gynnwys: gwaith actiwarïaid ac yswiriant; economeg a busnes; rheoli, cyllido ac ariannu; gwyddoniaeth gyfrifiadurol a TGCh; meddygaeth, deintyddiaeth a fferylliaeth; peirianneg enetig a ffiseg; gwyddorau cymdeithasol a’r gyfraith.\nDylech fod yn ymwybodol y gall pob uned ond cael ei ail-sefyll unwaith.\nEfallai y bydd rhai myfyrwyr yn astudio Mathemateg Dwbl lle maen nhw’n cwblhau Mathemateg Lefel A cyfan yn ystod y flwyddyn gyntaf, a chael ddwywaith y nifer arferol o wersi gyda’r pedwar papur ysgrifenedig ar ddiwedd Blwyddyn 12.\nDarllenwch y wybodaeth ar Fathemateg Dwbl/Pellach\nWedyn, fydd Mathemateg Bellach UG / Safon Uwch yn cael ei chymryd yn eich ail flwyddyn ar yr amod eich bod wedi ennill gradd C yn Fathemateg Safon Uwch. Mae'n cynnwys chwe modiwl (tri ohonynt yn cael eu cymryd ym mis Ionawr a thri ym mis Mehefin).\nBydd unrhyw fyfyriwr sy'n bwriadu dilyn cwrs gradd sy'n gysylltiedig â Mathemateg (Peirianneg, Gwyddorau, Cyfrifiadureg, Cyllid / Economeg, ac ati, yn ogystal â Mathemateg ei hun) yn elwa'n fawr o gymryd Mathemateg Bellach, o leiaf i lefel UG. Mae Cymwysterau Mathemateg Bellach yn fawreddog ac yn cael eu croesawu'n gryf gan brifysgolion.\nArgymhellir yn gryf bod pob myfyrwyr yn prynu cyfrifiannell graffigol; bydd yr athro yn rhoi gwybod i’r myfyrwyr ar ddechrau’r flwyddyn pa fodelau ydy’r rhai mwyaf addas i’r cwrs.\n6 TGAU A*-C gan gynnwys gradd B neu’n uwch mewn TGAU Mathemateg (haen uwch yn unig). O leiaf gradd C mewn TGAU Rhifedd hefyd yn hanfodol.


“Pencampwr democratiaeth a datganoli” yn cefnu ar y Cynulliad – Golwg360\nBu David Melding yno ers 1999\nMae un o’r aelodau sydd wedi bod yn y Cynulliad ers y dechrau un yn 1999, wedi datgelu na fydd yn sefyll yn etholiad Cynulliad y flwyddyn nesaf.\nMae’r Ceidwadwr David Melding wedi cynrychioli rhanbarth Canol De Cymru yn y Bae ers ugain mlynedd a mwy – un o’r ychydig rhai sydd dal yno ers dechrau’r Cynulliad.\n“Erbyn yr etholiad Senedd nesaf mi fydda’ i wedi gwasanaethu am 22 blynedd, a dw i wedi penderfynu mai nawr yw’r amser i gyhoeddi na fydda’ i’n sefyll i gael fy ailethol,” meddai’r gwleidydd sy’n cael ei ystyried yn un o feddylwyr mwya’ praff Bae Caerdydd.\nAc mae yn addo na fydd yn diflannu o’r tirlun gwleidyddol yn llwyr.\n“Dw i’n bwriadu bod yn ddinesydd-gwleidydd creadigol a drygionus…\n“Hoffwn ddiolch i bobol rhanbarth Canol De Cymru. A hoffwn ei gwneud hi’n glir y bydda’ i’n parhau i ymdrechu drostyn nhw tan i mi adael y Senedd.”\nMae Arweinydd Grŵp y Ceidwadwyr yn y Cynulliad, Paul Davies, wedi galw David Melding yn un o “bencampwyr democratiaeth a datganoli Cymru”, ac wedi dweud “all neb gymryd ei le”.\n“Mae’n anodd gorbwysleisio cyfraniad anhygoel David i dirwedd gwleidyddol Cymru dros y blynyddoedd diwethaf, ac i lwyddiant datganoli,” meddai Paul Davies.\n“Dros ei 21 blynedd – ers ei dymor cyntaf – yn Aelod Cynulliad mae wedi dod â mewnwelediad, tact, dadleuon rhesymegol, a ffraethineb i fywyd a gwaith y Senedd, a llefydd eraill.”\nMae’n debyg bod David Melding yn bwriadu parhau i ddatblygu ei felin drafod, Gorwel, yn sgil ei ymadawiad.\nElw’n mynd at achosion da


Tascis a gwasanaeth cludo - Parc Cenedlaethol Bannau Brycheiniog, Cymru\nMae awdurdod Parc Cenedlaethol Bannau Brycheiniog yn cynnig cwrs hyfforddi i yrwyr tacsi lleol. Pwrpas y cwrs yw rhoi gwybodaeth ar hanes lleol, lleoedd o ddiddordeb, gweithgareddau, digwyddiadau a gwahanol wyliau'r ardal i’r gyrwyr allu rhannu â’u cwsmeriaid. Mi fydd y gyrwyr sydd wedi mynychu’r cwrs yn arddangos bathodyn yn eu ceir i chi allu eu hadnabod.\nHyd yma mae'r cwrs wedi cael ei gynnal yn Aberhonddu, Crucywel, Y Fenni a Llanymddyfri. Mi fydd cyrsiau yn cael eu cynnal o amgylch trefi eraill o fewn y Parc Cenedlaethol cyn hir.\nGyrwyr tacsi sydd â gwybodaeth am y Parc Cenedlaethol\nA&A Cabs 01874 622288 (cerbydau addas ar gyfer cadeiriau olwyn ar gael)\nMan cyfarfod i gerddwyr\nMae'r prif fannau cyfarfod sy'n cael eu defnyddio gan gerddwyr o fewn y Parc Cenedlaethol wedi cael eu nodi ac mae ganddynt rif adnabod eu hunain. Cyn cychwyn ar eich taith gerdded fe allwch chi drefnu o le yr hoffech chi gael eich casglu. Mae gan yrwyr Gwybodaeth Parc Cenedlaethol fap o'r prif fannau a'r rhifau perthnasol, ac fe all hyn arbed cymysgu lleoliadau a thrafferthion signal ffonau symudol.\nGwasanaeth cludo beic a bagiau\nEr mwyn hwyluso teithio i chi, mae nifer o'r cwmnïau sy'n cynnal gweithgareddau o fewn y Parc Cenedlaethol yn cynnig gwasanaeth cludo ar gyfer eich bagiau a beic. Cysylltwch â'r cwmnïau yn uniongyrchol i sicrhau manylion.\nPO Box 11, Cas-gwent NP16 6ZO, rhif ffôn 01600 860846. Teithiau cerdded â chludo bagiau. Llwybr y Bannau a Chlawdd Offa.\nGramyre Berrier Road, Greystoke CA11 0UB, rhif ffôn 01768 480451. Teithiau cerdded â chludo bagiau. Clawdd Offa, Taith Dyffryn Wysg.\ntel 01497 821134, www.droverholidays.co.uk Teithiau cerdded gyda thywyswr neu eich hunain gyda chludiant i fagiau a beiciau.\n2 Upper Cwm Nant Gardens, Llanelli Hill, Y Fenni NP7 0RF, rhif ffôn www.mountainandwater.co.uk. Gwasanaethau codi, gollwng a throsglwyddo i gerddwyr, beicwyr a bagiau, yn ogystal â theithiau cerdded a throsglwyddo bagiau. Clawdd Offa, Llwybr y Bannau, Llwybr Taf ayyb.\ntel 07989 242550, www.rideandhike.co.uk. Gwasanaeth cludo ar gyfer cerddwyr, beicwyr a’u bagiau unrhyw le yn y Parc Cenedlaethol. Ôl-gerbyd cludo beiciau hefyd ar gael.


Gwobrau’r Oscars: all Jonathan Pryce ymuno â chriw dethol o Gymry? – Golwg360\nGwobrau’r Oscars: all Jonathan Pryce ymuno â chriw dethol o Gymry?\n9 Chwefror 2020 am 18:52 Diweddarwyd am 18:52\nFe fydd Jonathan Pryce yn ymuno â chriw dethol o actorion o Gymru pe bai’n llwyddo i ennill gwobr yr Actor Gorau yng ngwobrau’r Oscars heno (nos Sul, Chwefror 9).\nMae’r actor sy’n enedigol o bentref Carmel yn Sir y Fflint wedi’i enwebu am chwarae cymeriad y Pab Ffransis yn y ffilm Two Popes.\nMae’n serennu ochr yn ochr â Syr Anthony Hopkins, sydd wedi’i enwebu am yr Actor Cynorthwyol Gorau am bortreadu’r Pab Ffransis yn y ffilm.\nEnillodd yr actor o bentref Margam ger Port Talbot y brif wobr am chwarae’r cymeriad Hannibal Lecter yn The Silence of the Lambs yn 1992.\nPe bai’n cipio’r wobr, bydd e’n ymuno â chriw dethol o enillwyr dwy wobr Oscar.\nEnillwyr eraill o Gymru\nYn 1946, creodd Ray Milland o Gastell-nedd hanes drwy fod y Cymro cyntaf erioed i ennill Oscar, a hynny am bortreadu awdur alcoholig yn The Lost Weekend. Dyma’r tro cyntaf erioed i Gymro gael ei enwebu.\nHugh Griffith o Fôn ddaeth i frig y categori Actor Cynorthwyol Orau yn 1960 am chwarae’r cymeriad Sheik Ilderim yn y ffilm epig Ben-Hur.\nYn 2003, enillodd Catherine Zeta-Jones o Abertawe yr Oscar ar gyfer yr Actores Gynorthwyol Orau am chwarae’r cymeriad Velma Kelly.\nEnillodd Christian Bale wobr Oscar am yr Actor Cynorthwyol Gorau yn y ffilm The Fighter yn 2011. Cafodd ei eni yn Hwlffordd, ond mae e wedi dweud yn y gorffennol nad yw’n “Taffy go iawn”.\nEr mawr syndod, cafodd Richard Burton o Bontrhydyfen yng Nghwm Afan saith enwebiad yn ystod ei yrfa heb ennill unwaith.\nY tu hwnt i’r sgrîn, mae nifer o Gymry eraill wedi ennill gwobr Oscar, gan gynnwys y dylunydd gwisgoedd Lindy Hemming (Topsy Turvy, 2000) a’r cyfarwyddwr Jack Howells (Dylan Thomas, ffilm ddogfen fer wedi’i lleisio gan Richard Burton, 1963).\nUn fydd ddim ymhlith yr enwebeion eleni yw Taron Egerton – a gafodd ei fagu yng Nghymru – ar ôl serennu fel y prif gymeriad yn y ffilm Rocketman sy’n adrodd hanes bywyd Elton John.


Y Porthmon - Telesgop\nAm ganrifoedd, roedd porthmyn Cymru wedi bod yn gyrru anifeiliaid o orllewin gwyllt Cymru i’r porfeydd brasach dros y ffin yn Lloegr. Yn yr ail ganrif ar bymtheg, pwysleisiodd yr Esgob Williams o Fangor bwysigrwydd porthmyn i economi Cymru, gan eu galw yn ‘fflyd Sbaenaidd o Gymru sy’n dod â pha bynnag aur ac arian sydd gennym ni.’ Felly, am ganrifoedd, roedd gwartheg yn cael eu gyrru o Gymru i leoedd pell i ffwrdd fel Llundain i fwydo poblogaethau’r trefi diwydiannol newydd ym Mhrydain.\nRoedd y porthmyn hyn yn dod â mwy na dim ond arian o brifddinas Lloegr, roedden nhw hefyd yn dod â thueddiadau newydd, y seiniau cerddorol diweddaraf, y syniadau amaethyddol mwyaf cyfoes a hyd yn oed Saesneg! Roedd yn olygfa gyffredin gweld gwartheg, defaid, ceffylau ac weithiau hyd yn oed gwyddau ar eu ffordd i farchnadoedd yn Lloegr. Ond yn sgil ehangu rheilffyrdd ar hyd a lled y wlad yn ystod Oes Fictoria, dechreuodd y traddodiad o ‘gerdded’ ag anifeiliaid dros bellterau eang ddirwyn i ben. Erbyn y 1930au, roedd y cynnydd mewn traffig yn golygu bod y dasg o gerdded ag anifeiliaid hyd yn oed yn llai poblogaidd. Dyfodiad lorïau mawr oedd yr hoelen olaf yn yr arch i’r porthmyn gan iddo fynd â’r rhan fwyaf o’u cwsmeriaid traddodiadol.\nHeddiw, gellid dadlau mai cludwyr yw’r genhedlaeth newydd o borthmyn. Yn y gyfres “Y Porthmon”, rydym ni’n edrych ar ddyddiau olaf y traddodiad pwysig hwn. Dafydd Isaac o Fynydd Bach yng Ngheredigion oedd un o’r porthmyn olaf i weithio yng Nghymru, yn mynd â channoedd o ddefaid ar daith o bron i gan milltir o Fachynlleth i Aberhonddu am ugain wythnos y flwyddyn dros gyfnod o ugain mlynedd. Dros fryniau a dyffrynnoedd, boed law neu hindda, byddai Dafydd a’i braidd o ddefaid yn troedio’r daith hir trwy dair sir. Yn ffodus, cadwyd cofnodion gan y Dr Richard Phillips o Langwyryfon, yn croniclo manylion am y daith yn ogystal â’r dillad yr oedd Dafydd yn eu gwisgo, y bwyd a fwytaodd, y lleoedd yr arhosodd a’r arian a gafodd. Roedd y Sabath yn gysegredig i’r porthmyn, ond roedd y dynion cryf hyn hefyd yn adnabyddus am weithio’n galed a mwynhau bywyd i’r eithaf! Rydym yn ffodus nad yw hanesion am y porthmyn wedi cael eu hanghofio ac y byddant yn parhau am byth.


'Dani nôl! - BBC Cymru Fyw\nImage caption Rhai o'r bandiau sydd nôl neu sydd erioed wedi bod i ffwrdd: Eden, Daniel Lloyd a Mr Pinc, Melys, Topper, Llwybr Llaethog, Datblygu, Meic Stevens, Maffia Mr Huws a Geraint Jarman\nAr Ddydd Miwsig Cymru roedd amrywiaeth a chyfoeth cerddoriaeth gyfoes Gymraeg yn cael ei ddathlu gan ddangos nad oes dim prinder o fandiau ac artistiaid newydd yn y sîn gerddorol yng Nghymru heddiw.\nOnd does dim golwg bod 'hen stejars' y sîn yn barod i roi'r ffidil - neu'r gitâr os ydych chi'n un o ffans Maffia Mr Huws - yn y to eto chwaith, gyda mwy nag un band wedi ailffurfio'n ddiweddar.\nYn 2016 ailgydiodd ambell fand o'r 1990au a'r 2000au ynddi: Topper yn perfformio eu gig cynta' ers dros 10 mlynedd yn Ngŵyl Rhif 6; Melys ar daith gyda The Wedding Present a mwy o gigs ar y gweill a daeth Eryr Wen yn ôl at ei gilydd am un noson hefyd i gofio am eu cyn aelod, Andrew 'Pwmps' Davies.\nOnd yn ôl Golwg 360 y band merched, Eden, wnaeth "cymbac y ganrif", a hynny yng ngŵyl Tafwyl, Caerdydd 2016.\nNos Wener, 10 Chwefror, roedden nhw'n perfformio yng Nghlwb Ifor Bach, Caerdydd, ac yn gobeithio trefnu mwy o gigs wrth iddyn nhw ddathlu pen-blwydd eu halbym 'Paid â bod ofn' yn 21 oed yn 2017.\nImage copyright Twitter/Eden\nBand merched ddaeth â chwistrelliad o bop slic i sîn oedd yn eitha trwm ar fandiau gitârs yn y nawdegau oedd Eden.\nWnaeth y grŵp ddim dod i ben yn swyddogol meddai Non Parry, sydd bellach yn Williams: "Cwbl nathon ni oedd cael plant mewn gwirionedd - a gweithio ar cwpl o bethe gwahanol."\nOnd doedden nhw ddim wedi gigio efo'i gilydd ers bron i 15 mlynedd pan wnaethon nhw ymddangos yn Eisteddfod yr Urdd yn Sir y Fflint ac yna cael gwahoddiad i berfformio yng ngŵyl Tafwyl, Caerdydd.\nDani'n mwynhau o mwy ac yn gallu meddwl 'wel dio ddim yn ddiwedd y byd'\nFe gymerodd amser iddyn nhw benderfynu cymryd y cam ai peidio meddai Non: "Oedd na gryn dipyn o drafod, achos bod ni'n hŷn ac achos bod o'n grŵp pop, a dach chi'n dueddol o feddwl am pop fel rhywbeth ifanc iawn a'r dawnsio hefyd," meddai Non.\n"Weithia ti'n meddwl falle bod ni chydig yn rhy hen, falle bod o'n well gadael pethe fel roedden nhw. Ond doedden ni ddim yn disgwyl yr ymateb gawson ni o gwbl - oedd o mor brilliant."\nCafodd eu perfformiad ei alw'n "cymbac y ganrif" ac yn un o uchafbwyntiau'r ŵyl gyda llawer o ffans oedd yn blant pump neu chwech oed pan oedd Eden yn eu hanterth rwan yn eu hugeiniau ac yn dal i wybod y geiriau i gyd.\nYn ôl Non mae hi, Rachael Solomon ac Emma Walford yn mwynhau'r profiad yn llawer mwy yr ail waith rownd: "Pan oeddan ni'n ifanc oeddan ni'n poeni lot mwy, ac oeddan ni mor brysur.\nImage caption Roedd Eden yn perfformio ar Lwyfan y Maes yn Eisteddfod Sir Fynwy 2016\n"Pan nathon ni gychwyn doedd na ddim lot o ferched [ar y sîn], oedd hi'n indie iawn a lot o fandiau o gwmpas, felly aeth pawb yn boncyrs efo Eden, oedd na ryw fath o ffrwydriad, a gathon ni gymaint o waith.\n"Dwi ddim yn meddwl bod ni'n gwerthfawrogi pa mor brysur oeddan ni ar y pryd - oeddan ni jyst yn mynd o un job i'r llall."\nOnd maen nhw'n fwy hyderus rŵan meddai Non, yn gwybod pwy ydyn nhw a llai o bwysau yn golygu nad ydyn nhw'n poeni gymaint:\n"Pan ydech chi'n ifanc dach chi'n dueddol o gymryd unryw feirniadaeth lot mwy i'ch calon. Erbyn y diwedd oeddan ni'n dechre meddwl fod pawb yn ffed yp ohonan ni.\n"Doeddan ni ddim yn gwerthfawrogi ar un llaw ac eto'n poeni bod hi'n hen bryd inni fynd allan o ffordd ar y llaw arall.\n"Ond mae o'n lyfli rwan dani'n hŷn ac yn gwerthfawrogi'r cyfle i weithio gyda'n gilydd.\n"Faswn i'n deud bod ni'n trio'n galetach y tro yma ond hefyd dani'n mwynhau o mwy ac yn gallu meddwl 'wel dio ddim yn ddiwedd y byd'".\nMae Emma yn cytuno: "Yn sicr gan ein bod 20 mlynedd yn hŷn 'da ni ddim yn poeni cyn gymaint ac oedden ni," meddai.\n"Mae'r rhesymau dros berfformio yn wahanol a da ni'n mwynhau y cyfnod yma yn fawr.\n"Roedd Tafwyl yn brofiad anhygoel a'r ymateb mor bositif a charedig."\nMae Non yn cyfaddef mai nostalgia sy'n denu'r gynulleifa yn ôl ar hyn o bryd ac er bod y band yn gwbl hapus i ganu'r hen ganeuon fe hoffai wneud caneuon newydd maes o law.\nImage caption Ydy Daniel Lloyd a Mr Pinc yn cael 'mid-life crisis'?\nBand arall sy'n ailffurfio eleni ydy Daniel Lloyd a Mr Pinc a ganodd am Oleuadau Llundain ac Eldon Terrace.\nFe fyddan nhw'n perfformio yn nhafarn y Saith Seren yn Wrecsam ar 3 Mawrth ac yn gobeithio trefnu mwy o gigs wedyn.\nAr wahân i un gig arbennig yn Eisteddfod Genedlaethol Wrecsam yn 2011, pan oedd yr ŵyl yn ardal enedigol Daniel Lloyd, y prif leisydd o Rosllannerchrugog, dydi'r band ddim wedi bod efo'i gilydd ers bron i saith mlynedd meddai'r drymiwr Elis Roberts.\nElla bod ni'n colli chydig ar y hwyl yna ...\nMae'n cyfadde hefyd fod na elfen o greisus canol-oed i'w hawydd i ddod nôl at ei gilydd!\n"Dwi'm yn meddwl bod ni wedi penderfynu stopio neu chwalu erioed, jyst digwydd yn naturiol wnaeth o - rhwng bod pawb yn brysur efo jobsys a teuluoedd ifanc a Dan efo'i waith sy'n tueddu i olygu ei fod i ffwrdd am gyfnodau hir," meddai.\n"Oedd o jyst yn teimlo'n adeg da i ailgydio mewn pethau.\n"Ddaru run ohonan ni erioed feddwl fod o'n yrfa siriys neu'n rwbeth i'w gymryd o ddifri, bach o hwyl ydi o di bod, ac ella bod ni'n colli chydig ar y hwyl yna - bach o mid-life crisis buan i bawb ydi o!"\nTra mae Elis yn gynhyrchydd a chyfarwyddwr teledu mae Daniel Lloyd yn brysur fel actor a cherddor proffesiynol. Mae newydd orffen cyfnod yn y West End yn Llundain yn y sioe The Committments.\nFel yn achos Eden, mae bod yn hŷn yn golygu eu bod nhw'n fwy hyderus meddai Elis: "Ella bod o'n haws tro yma, dim bod na bwyse o'r blaen, ond ma'n teimlo ein bod ni'n neud o jyst am hwyl rŵan."\nPwy fydd nesa?\nDangosodd y miloedd a heidiodd i faes Eisteddfod Genedlaethol 2013 i weld 'gig olaf' Edward H Dafis fod nostalgia yn fyw ac yn iach, ac weithiau'n gallu denu cynulleidfa fwy na bandiau ifanc.\nAc mae Dafydd Iwan, Bryn Fôn, Geraint Jarman, Meic Stevens, Llwybr Llaethog, Datblygu, Maffia a llwyth o berfformwyr eraill wedi dangos nad ydi'r blynyddoedd yn pylu dim ar yr awydd i berfformio unwaith mae'r gerddoriaeth a'r gigio wedi gafael.\nPwy â ŵyr pwy arall fydd yn cyhoeddi eu bod nhw nôl yn 2017?!\nDydd Miwsig yn dathlu 'talent aruthrol'\nImage caption Daeth cynulleidfa dda i weld Topper nôl wrthi yng Ngŵyl Rhif 6 2016


Ymddiriedolaeth Archaeolegol Clwyd-Powys - Prosiectau - Archaeoleg yn y Fforest - Rhagarweiniad\nArchaeoleg yn y Fforest\nMap o Gymru sy'n dangos tir Menter Coedwigaeth (gwyrdd) a ffiniau'r Dosbarthiadau Fforest (coch). Marciwyd y Swyddfeydd Dosbarth fel yn y Swyddfa Ranbarthol yn Aberystwyth\nMae'r fforestydd yng Nghymru sy'n perthyn i ac a reolir gan Menter Coedwigaeth (Cymru) yn cynnwys mwy na 7000 o safleoedd archaeolegol. Maent wedi eu mapio a'u cofnodi, ac ymwelwyd â hwy fel rhan o Brosiect Asedion Treftadaeth Cymru. Cyfrannodd Ymddiriedolaeth Archaeolegol Clwyd-Powys at sefydlu'r prosiect ac i wneud peth o'r gwaith arolygu.\nMae data archaeolegol y prosiect bellach yn rhan o'r Cofnod o Safleoedd a Henebion yn ogystal â chael ei ddefnyddio gan Menter Coedwigaeth i wella rheoli a chyflwyno'r tirwedd hanesyddol.\nMae mynediad i ddetholiad o'r safleoedd a gadwyd orau yn cael ei wella a bydd paneli dehongli a llwybrau cerdded yn gwella mwynhad y cyhoedd o archaeoleg y fforestydd. Mae gan lawer o'r coedwigoedd lwybrau cerdded a llwybrau beicio sydd wedi ennill eu lle. Mae canolfannau ymwelwyr l'w cael ledled Cymru, gan gynnwys Coed-y-Brenin a Garwnant. Mae taflenni ar y coedwigoedd ar gael o ganolfannau ymwelwyr a swyddfeydd yr Ardal Goedwig.\nI gael gwybodaeth bellach cysylltwch â Trefor Owen yn trefor.owen@forestry.gov.uk neu'r swyddfa ranbarthol yn Aberystwyth. I gael cyfeiriad y swyddfa ranbarthol a'r pum swyddfa dosbarth a farciwyd ar y map (de) gweler manylion cysylltu.\nI gael gwybod mwy am yr archaeoleg a gafwyd yn fforestydd Cymru, edrychwch ar y tudalennau canlynol. Maent yn cynnwys gwybodaeth am safleoedd y gall pawb ymweld â hwy a'u mwynhau.\nMwyngloddiau a chwareli Gogledd Cymru\nCefn gwlad a adawyd


Cyflwyniadau'r Gystadlaethau Roboteg\nMai 6 - Mehefin 10\nSwansea University, Technocamps, 2nd Floor, Margam Building, Singleton Campus\nSesiynau rhyngweithiol sy'n dilyn pwnc gwahanol ar gyfer pob prosiect 6 wythnos. Wedi'u hanelu at bob lefel o allu. Cofrestrwch am un sesiwn ar ddechrau pob hanner tymor!\nYmunwch â'n llif byw ar gyfer sesiynau annibynnol bob wythnos sy'n ymdrin â phynciau STEM gwahanol. Ewch i'n cyfryngau cymdeithasol i weld pa diwrnod yw'r sesiwn.\nYmuna ar YouTube\n8fed Rhagfyr 2021\n8th Gorffennaf 2021\nAstudiaeth Achos: Kane Pirankar ac Abena Amo\n1af Mawrth 2022\nAstudiaeth Achos: Sam Chucas\n9fed Tachwedd 2021\n1af Medi 2021\n9fed Awst 2021


Meysydd Dysgu a rhaglenni astudio diwygiedig: Cam 1 – llythrennedd a rhifedd\nDyddiad Diweddaru Diwethaf: 16 Hyd 2014\nRhan o: Cwricwlwm , Canllawiau statudol addysg, Cyfnodau Allweddol 2-4, Cyfnod Sylfaen\nO fis Medi 2015, Meysydd Dysgu diwygiedig y Cyfnod Sylfaen a rhaglenni astudio diwygiedig Cyfnodau Allweddol 2 i 4 yn statudol ar gyfer pob dysgwr mewn ysgolion a gynhelir a lleoliadau a ariennir nas cynhelir.\nCwricwlwm Cymru - diwygio Meysydd Dysgu a rhaglenni astudio\nMae gofynion newydd y cwricwlwm yn codi lefel disgwyliadau o ran beth y dylai dysgwyr ei wybod a gallu ei wneud ar draws pob grŵp oedran, gan eu paratoi’n well ar gyfer byd gwaith, a’r hyn y dylent ei wybod ar gyfer y TGAU diwygiedig, a fydd hefyd yn cael eu haddysgu ym mis Medi.\nY Meysydd Dysgu diwygiedig ar gyfer y Cyfnod Sylfaen yw:\n• Sgiliau Iaith, Llythrennedd a Chyfathrebu\n• Datblygiad Mathemategol.\nAt ddibenion asesu, mae deilliannau’r Cyfnod Sylfaen wedi’u hailwampio yn unol â disgwyliadau uwch y Meysydd Dysgu diwygiedig. Fodd bynnag, ni fydd disgwyl i blant gael eu hasesu’n ffurfiol yn erbyn y deilliannau hyn ar ddiwedd y cyfnod tan haf 2018. Tan hynny, dilynir y trefniadau presennol.\nI ategu hyn, caiff Proffil y Cyfnod Sylfaen ei gyflwyno’n statudol o fis Medi 2015, sef adnodd asesu drwy arsylwi sy’n helpu gydag asesiadau cyfunol drwy gydol y Cyfnod Sylfaen.\nCaiff y Proffil ei ddefnyddio i gynnal asesiad sylfaenol statudol yn ystod chwe wythnos gyntaf blwyddyn dderbyn y plentyn, neu Flwyddyn 1 os na fydd y plentyn yn mynd i ddosbarth derbyn.\nMae mwy o wybodaeth am y Cyfnod Sylfaen.\nDyma’r rhaglenni astudio diwygiedig ar gyfer Cyfnodau Allweddol 2 i 4:\nAr gyfer Cyfnodau Allweddol 2 a 3, er mwyn osgoi tarfu ar addysg y plant, cadwyd y system bresennol o ddefnyddio asesiadau athrawon ar ddiwedd cyfnod allweddol, yn seiliedig ar y lefelau presennol. Fodd bynnag, caiff canllawiau eu rhoi i ysgolion yn nodi y dylent sicrhau bod eu disgwyliadau ar gyfer dysgwyr yn fwy cydnaws â’r disgwyliadau uwch o fewn y Fframwaith Llythrennedd a Rhifedd a’r rhaglenni astudio diwygiedig.\nCaiff y disgwyliad uwch hwn ei fesur wrth gategoreiddio ysgolion a llunio’r dangosyddion cyfatebol am y tro cyntaf yn yr haf 2018. Tan hynny, dilynir y trefniadau presennol.\nMae mwy o wybodaeth am y rhaglenni astudio a’r trefniadau asesu diwygiedig.


Newyddion - falf bêl tymheredd uchel\nSut i ddewis deunyddiau falf o dan amodau tymheredd uchel\nYn y system cludo hylif, mae'r falf yn gydran reoli anhepgor, sydd â swyddogaethau rheoleiddio, dargyfeirio, gwrth-ôl-lif, torri i ffwrdd a siyntio yn bennaf. Defnyddir y falf yn helaeth mewn meysydd diwydiannol a sifil. Mae falf tymheredd uchel yn fath a ddefnyddir yn gyffredin mewn falfiau. Mae ei briodweddau penodol fel a ganlyn: gellir perfformio perfformiad quenching da, quenching dwfn; weldadwyedd da; amsugno effaith yn dda, mae'n anodd ei niweidio gan drais; Mae disgleirdeb tymer yn tueddu i fod yn llai ac ati. Mae yna lawer o fathau o falfiau tymheredd uchel. Y rhai mwyaf cyffredin yw tymheredd uchelfalfiau glöyn byw, tymheredd uchel falfiau pêl, hidlwyr tymheredd uchel, a thymheredd uchel falfiau giât.\nMae falfiau tymheredd uchel yn cynnwys falfiau giât tymheredd uchel, falfiau cau tymheredd uchel, falfiau gwirio tymheredd uchel, falfiau pêl tymheredd uchel, falfiau glöyn byw tymheredd uchel, falfiau nodwydd tymheredd uchel, falfiau llindag tymheredd uchel, a falfiau lleihau pwysau tymheredd uchel. Yn eu plith, y rhai a ddefnyddir amlaf yw falfiau giât, falfiau glôb, falfiau gwirio, falfiau pêl a falfiau pili pala\nMae amodau gwaith tymheredd uchel yn bennaf yn cynnwys tymheredd is-uchel, tymheredd uchel Ⅰ, tymheredd uchel Ⅱ, tymheredd uchel Ⅲ, tymheredd uchel Ⅳ, a thymheredd uchel Ⅴ, a fydd yn cael ei gyflwyno ar wahân isod.\n1. Tymheredd is-uchel\nMae tymheredd is-uchel yn golygu bod tymheredd gweithio'r falf oddeutu 325 ～425 ℃. Os y cyfrwng yw dŵr a stêm, defnyddir WCB, WCC, A105, WC6 a WC9 yn bennaf. Os yw'r cyfrwng yn olew sy'n cynnwys sylffwr, defnyddir C5, CF8, CF3, CF8M, CF3M, ac ati, sy'n gallu gwrthsefyll cyrydiad sylffid, yn bennaf. Fe'u defnyddir yn bennaf mewn dyfeisiau atmosfferig a lleihau pwysau ac oedi wrth ddyfeisiau golosg mewn purfeydd. Ar yr adeg hon, ni ddefnyddir falfiau wedi'u gwneud o CF8, CF8M, CF3 a CF3M ar gyfer gwrthsefyll cyrydiad toddiannau asid, ond fe'u defnyddir ar gyfer cynhyrchion olew sy'n cynnwys sylffwr a phiblinellau olew a nwy. Yn y cyflwr hwn, y tymheredd gweithio uchaf o CF8, CF8M, CF3 a CF3M yw 450 ° C.\n2. Tymheredd uchel Ⅰ\nPan fydd tymheredd gweithio'r falf yn 425 ～550 ℃, mae'n ddosbarth tymheredd uchel I (y cyfeirir ato fel dosbarth DP). Prif ddeunydd falf gradd PI yw “tymheredd uchel Ⅰ gradd canolig carbon cromiwm carbon nicel daear prin titaniwm dur gwrthsefyll gwres o ansawdd uchel” gyda CF8 fel y siâp sylfaenol yn safon ASTMA351. Oherwydd bod y radd DP yn enw arbennig, mae'r cysyniad o ddur gwrthstaen tymheredd uchel (P) wedi'i gynnwys yma. Felly, os dŵr neu stêm yw'r cyfrwng gweithio, er y gellir defnyddio dur tymheredd uchel WC6 (t≤540 ℃) neu WC9 (t≤570 ℃) hefyd, tra gellir defnyddio dur olew tymheredd uchel hefyd i gynhyrchion olew sy'n cynnwys sylffwr. C5 (ZG1Cr5Mo), ond Ni ellir eu galw'n ddosbarth PI yma.\n3. Tymheredd uchel II\nTymheredd gweithio'r falf yw 550 ～650 ℃, ac fe'i dosbarthir fel tymheredd uchel Ⅱ (y cyfeirir ato fel P Ⅱ). Defnyddir falf tymheredd uchel dosbarth PⅡ yn bennaf mewn dyfais cracio catalytig olew trwm o burfa. Mae'n cynnwys falf giât gwrthsefyll gwrthsefyll leinin tymheredd uchel a ddefnyddir mewn ffroenell tri chylchdro a rhannau eraill. Prif ddeunydd falf gradd PⅡ yw “dur uchel carbon canolig cromiwm carbon cromiwm nicel daear prin titaniwm tantalwm wedi'i atgyfnerthu â gwres sy'n gwrthsefyll gwres” gyda CF8 fel y siâp sylfaenol yn safon ASTMA351.\n4. Tymheredd uchel III\nTymheredd gweithio'r falf yw 650 ～730 ℃, ac fe'i dosbarthir fel tymheredd uchel III (y cyfeirir ato fel PⅢ). Defnyddir falfiau tymheredd uchel dosbarth PⅢ yn bennaf mewn unedau cracio catalytig olew trwm mawr mewn purfeydd. Prif ddeunydd falf tymheredd uchel dosbarth PⅢ yw'r CF8M yn seiliedig ar ASTMA351.\nTymheredd uchel igh\nTymheredd gweithio'r falf yw 730 ～816 ℃, ac fe'i graddir fel tymheredd uchel IV (y cyfeirir ato fel PIV yn fyr). Terfyn uchaf tymheredd gweithio falf PIV yw 816 ℃, oherwydd y tymheredd uchaf a ddarperir gan y radd tymheredd-pwysau safonol ASMEB16134 a ddewiswyd ar gyfer dylunio falf yw 816 ℃ (1500υ). Yn ogystal, ar ôl i'r tymheredd gweithio fod yn uwch na 816 ° C, mae'r dur yn agos at fynd i mewn i'r rhanbarth tymheredd gofannu. Ar yr adeg hon, mae'r metel yn y parth dadffurfiad plastig, ac mae gan y metel blastigrwydd da, ac mae'n anodd gwrthsefyll pwysau gweithio uchel a grym effaith a'i gadw rhag dadffurfio. Prif ddeunydd y falf P Ⅳ yw CF8M yn safon ASTMA351 fel y siâp sylfaenol “tymheredd uchel Ⅳ cromiwm carbon canolig cromiwm nicel molybdenwm daear prin titaniwm tantalwm wedi'i atgyfnerthu â gwres”. Safon F310 CK-20 ac ASTMA182 (gan gynnwys cynnwys C ≥01050%) a dur gwrthstaen sy'n gwrthsefyll gwres F310H.\n6, tymheredd uchel Ⅴ\nMae tymheredd gweithio'r falf yn uwch na 816 ℃, y cyfeirir ato fel PⅤ, rhaid i falf tymheredd uchel PⅤ (ar gyfer falfiau cau, nad ydynt yn rheoleiddio falfiau glöyn byw) fabwysiadu dulliau dylunio arbennig, fel leinin inswleiddio leinin neu ddŵr neu nwy Gall oeri sicrhau gweithrediad arferol y falf. Felly, ni nodir terfyn uchaf tymheredd gweithio falf tymheredd uchel dosbarth PⅤ, oherwydd mae tymheredd gweithio'r falf reoli nid yn unig yn cael ei bennu gan y deunydd, ond gan ddulliau dylunio arbennig, ac egwyddor sylfaenol y dull dylunio. yr un peth. Gall falf tymheredd uchel gradd PⅤ ddewis deunyddiau rhesymol a all gwrdd â'r falf yn ôl ei chyfrwng gweithio a'i bwysau gweithio a'i ddulliau dylunio arbennig. Yn y falf tymheredd uchel dosbarth PⅤ, fel arfer dewisir falf flapper neu löyn byw y falf flapper ffliw neu'r falf glöyn byw o aloion tymheredd uchel HK-30 a HK-40 yn safon ASTMA297. Yn gallu gwrthsefyll cyrydiad, ond ddim yn gallu gwrthsefyll llwythi sioc a gwasgedd uchel.


Mae angen i Adran Delemateg Cyngor Caerdydd gyflawni mân waith ar y bolardiau sydd yn rhan ogleddol a rhan ddeheuol Heol y Porth.\nOherwydd natur y ffordd, bydd angen i’r gwaith hwnnw gael ei gyflawni yn ystod y nos gan gau’r ffordd yn gyfan gwbl.\nBwriedir cyflawni’r gwaith nos Lun 17 Mehefin, nos Fawrth 18 Mehefin a nos Fercher 19 Mehefin rhwng 20.00 a 5.00 (bob nos).\nBydd y ffordd ar gau rhwng Heol y Castell a’r gyffordd â Stryd Havelock. Dim ond i eiddo busnes/eiddo preswyl i gyfeiriad y gogledd y bydd modd sicrhau mynediad. (Noder mai o Heol y Castell y bydd modd i bobl gael mynediad i’r eiddo hwnnw.)\nStagecoach yn Ne Cymru:\nBydd gwasanaethau 25, 26, 132 ac X4 yn dechrau ac yn gorffen eu taith yn Heol y Brodyr Llwydion ar ôl 19:30 oherwydd bod gwaith yn cael ei gyflawni ar y bolardiau yn Heol y Porth yng Nghaerdydd, a fydd yn golygu cau’r ffordd dros nos.\nBydd y gwasanaethau hyn yn dychwelyd i’w trefn arferol nos Iau 20 Mehefin.\nBydd y gwasanaethau canlynol yn cael eu dargyfeirio rhwng 20:00 a 5:00 bob nos:\nGwasanaethau 8 a 9\nBydd bysiau i gyfeiriad Bae Caerdydd / y Pentref Chwaraeon yn dilyn eu llwybr arferol hyd at Heol Casnewydd, ac yna’n cael eu dargyfeirio ar hyd Rhodfa’r Orsaf, rhan isaf Ffordd Churchill, Bute Terrace a Heol y Tollty i Heol Eglwys Fair. Gall cwsmeriaid sydd am ddal y bws yng nghanol y ddinas tra bydd y ffordd ar gau wneud hynny o’r arhosfan sydd y tu allan i’r Philharmonic ar Heol Eglwys Fair. Bydd y bysiau’n parhau ar eu taith i Fae Caerdydd / y Pentref Chwaraeon ar hyd Stryd Wood a’u llwybr arferol.\nNi fydd yr arosfannau bysiau ym Mhlas Dumfries, Heol y Brodyr Llwydion, Ffordd y Brenin a Heol y Porth yn cael eu gwasanaethu.\nBydd teithiau i gyfeiriad Ysbyty’r Waun yn dilyn eu llwybr arferol.\nGwasanaethau 11 a 28B\nBydd y bysiau’n dilyn eu llwybr arferol hyd at Heol Casnewydd, ac yna’n cael eu dargyfeirio ar hyd Rhodfa’r Orsaf, rhan isaf Ffordd Churchill a Bute Terrace i Heol Pont-yr-Aes lle byddant yn gorffen eu taith. Gall cwsmeriaid sydd am ddal y bws yng nghanol y ddinas wneud hynny o Heol Pont-yr-Aes.\nNi fydd yr arosfannau bysiau ym Mhlas Dumfries, Heol y Brodyr Llwydion, Ffordd y Brenin, Heol y Porth a Heol Eglwys Fair yn cael eu gwasanaethu.\nGwasanaethau 13, 17, 18, 25, 61, 63, 64, 66 a 96A\nBydd bysiau i gyfeiriad canol y ddinas yn cael eu dargyfeirio ar hyd Neville Street, Despenser Gardens a Fitzhamon Embankment i Stryd Wood. Yna, bydd y bysiau’n mynd o amgylch Southgate House cyn gorffen eu taith yn Stryd Wood. Gall cwsmeriaid sydd am ddal y bws yng nghanol y ddinas yn ystod y cyfnod dan sylw wneud hynny o Stryd Wood. Bydd gwasanaethau 13, 25, 61, 63, 64, 66 a 96A yn defnyddio arhosfan JR ar Stryd Wood a bydd gwasanaethau 17 ac 18 yn defnyddio arhosfan JQ. Mae’r ddau arhosfan hyn yn y Sgwâr Canolog newydd. Bydd y bysiau’n gadael canol y ddinas ar hyd Stryd Tudor.\nNi fydd yr arosfannau bysiau wrth ymyl Ysbyty Dewi Sant a Phont Caerdydd ac yn Heol y Porth yn cael eu gwasanaethu tra bydd y ffordd ar gau.\nGwasanaethau 21, 23, 24 a 27\nBydd y bysiau’n dilyn eu llwybr arferol hyd at Heol y Castell, ac yna’n cael eu dargyfeirio dros Bont Caerdydd ac ar hyd rhan isaf Heol y Gadeirlan, Despenser Gardens, Fitzhamon Embankment a Stryd Wood. Bydd gwasanaeth 27 yn dechrau ac yn gorffen yn Stryd Havelock a bydd gwasanaethau 21, 23 a 24 yn dechrau ac yn gorffen wrth ymyl Arcêd Wyndham yn Heol Eglwys Fair.\nBydd bysiau o gyfeiriad canol y ddinas yn cael eu dargyfeirio ar hyd Stryd Wood, Stryd Tudor, Clare Road a rhan isaf Heol y Gadeirlan a thros Bont Caerdydd cyn ailymuno â’u llwybr arferol yn Heol y Castell.\nBydd y bysiau’n dilyn eu llwybr arferol hyd at Heol y Tollty a rhan isaf Heol Eglwys Fair, ac yna’n cael eu dargyfeirio ar hyd Stryd Wood, Stryd Tudor, Clare Road, rhan isaf Heol y Gadeirlan a thros Bont Caerdydd i Heol y Castell lle byddant yn parhau ar hyd eu llwybr arferol. Bydd pob un o’r arosfannau arferol ar gyfer gwasanaeth 30 yn cael eu gwasanaethu.\nBydd y bysiau’n dilyn eu llwybr arferol hyd at Heol y Castell, ac yna’n cael eu dargyfeirio dros Bont Caerdydd ac ar hyd rhan isaf Heol y Gadeirlan, Despenser Gardens, Fitzhamon Embankment a Stryd Wood i Heol Eglwys Fair. Bydd angen i gwsmeriaid a fyddai fel rheol yn ymuno â gwasanaeth 35 yn Heol y Porth ddefnyddio’r arhosfan sydd y tu allan i Arcêd Wyndham yn Heol Eglwys Fair. Bydd gwasanaeth 35 yn gadael canol y ddinas ar hyd ei lwybr arferol ar hyd Bute Terrace a Ffordd Churchill.\nGwasanaethau 44, 45, 49, 50, 52, 57 a 58\nBydd y bysiau’n dilyn eu llwybrau arferol hyd at Heol Casnewydd, ac yna’n cael eu dargyfeirio ar hyd Rhodfa’r Orsaf, rhan isaf Ffordd Churchill, Bute Terrace a Heol y Tollty i ran isaf Heol Eglwys Fair. Yna, byddant yn mynd o amgylch Southgate House cyn cyrraedd arhosfan bysiau’r Royal Hotel. Ni fydd yr arosfannau bysiau ym Mhlas Dumfries, Heol y Brodyr Llwydion, Ffordd y Brenin a Heol y Castell yn cael eu gwasanaethu.\nBydd y bysiau’n gadael canol y ddinas ar hyd eu llwybr arferol ar hyd Heol y Tollty, Bute Terrace a Ffordd Churchill.\nBydd y bysiau’n dilyn eu llwybrau arferol hyd at Heol Casnewydd, ac yna’n cael eu dargyfeirio ar hyd Rhodfa’r Orsaf, rhan isaf Ffordd Churchill, Bute Terrace a Heol y Tollty i ran isaf Heol Eglwys Fair. Gall cwsmeriaid sydd am ddal y bws yn yr ardal hon wneud hynny o’r arhosfan sydd y tu allan i’r Philharmonic yn Heol Eglwys Fair. Bydd y bysiau’n parhau ar eu taith i Asda Bae Caerdydd ar hyd Stryd Wood a Stryd Tudor.\nBydd teithiau i gyfeiriad Llaneirwg yn dilyn eu llwybr arferol.


Tystlythyrau | metal\nCyrsiau mae'r Bathdy Brenhinol wedi'u mynychu:\nCyflwyniad i Beirianneg Deunyddiau, Technoleg Cyrydu a Chaenau, Metaleg Ymarferol a Thechnoleg Gweithgynhyrchu.\nMae Matthew James, sy'n Uwch Arbenigwr Gwella Prosesau yn y Bathdy Brenhinol yn esbonio sut maen nhw wedi defnyddio metal ynghyd â'r manteision i'r cwmni.\nMae Alex, sy'n Rheolwr Gweithrediadau yn y Bathdy Brenhinol, yn gweithio ar hyn o bryd ar y prosiect Systemau Adnabod Diogel Integredig (iSIS) yn y Bathdy Brenhinol. Mae hon yn dechnoleg arobryn gyffrous a ddatblygwyd gan y Bathdy Brenhinol i atal copïau twyllodrus o ddarnau arian rhag cael eu cynhyrchu. Ar hyn o bryd mae Alex yn gweithio ar gynhyrchu'r darn £1 newydd lle caiff y dechnoleg hon ei defnyddio am y tro cyntaf mewn unrhyw ran o'r byd.\nGan ymuno â'r cwmni gyda 12 cymhwyster TGAU, dechreuodd ei yrfa waith yn ardal gynhyrchu gyffredinol y Bathdy. Oherwydd ei etheg waith gadarn, cafodd Alex ei symud i adran gaenau'r busnes a'i roi ar lwybr datblygiad personol, a oedd yn cynnwys ei ymrestru ar fodiwlau deunyddiau a chaenau metal. Am nad oedd wedi bod yn ynghlwm ag addysg ers sefyll ei TGAU, dywedodd Alex wrthym ei fod yn poeni i ddechrau y byddai'n gweld y cyrsiau'n anodd. Fodd bynnag, drwy waith caled, ymrwymiad a rhwydwaith cymorth cadarn yn y Bathdy Brenhinol, cyflawnodd Alex y marciau uchaf yn ei ddosbarth ym mhob un ond un o'r pum modiwl a ddilynodd. Soniodd am y ffordd roedd ei sgiliau a'i wybodaeth newydd wedi cynyddu ei hyder ac mae'n teimlo bellach ei fod yn gwneud cyfraniad mwy gwerthfawr i'w dîm, yn arbennig pan ddaw i ddatrys problemau a meddwl am syniadau newydd. Mae dysgu wedi mynd â bryd Alex ac mae nawr yn bwriadu astudio cyrsiau metal pellach, ac mae'n gobeithio symud ymlaen i gwrs gradd lawn. Mae Alex yn esiampl wych o'r hyn y gellir ei gyflawni os ydych yn herio'ch hun i wthio'ch ffiniau.\nMae Courses Oceaneering wedi mynychu:\nCyflwyniad i Beirianneg Deunyddiau, Technoleg Cyrydu a Chaenau a Metaleg Ymarferol.\nOceaneering a metal yn gweithio ar y cyd\nMae Oceaneering International yn dathlu 50 mlynedd o fusnes eleni. Ers ei sefydlu, mae'r cwmni wedi trawsnewid o fod yn gwmni deifio rhanbarthol bach yn America i fod yn ddarparwr cynnyrch a gwasanaethau peirianneg ar lefel fyd-eang. Yn 2014, roedd Oceaneering International yn cyflogi dros 12,000 o bobl mewn 25 o wledydd.\nMae'r gwasanaethau a ddarperir gan Oceaneering International yn niferus ac amrywiol; mae'r swyddfa ranbarthol yn Abertawe yn rhan o'r adran Uniondeb Asedau, sy'n arwain y diwydiant o ran darparu gwasanaethau sy'n canolbwyntio ar risg a dibynadwyedd. Mae gan swyddfa ranbarthol Abertawe ddiddordeb bob amser mewn dod o hyd i ffyrdd o wella'u gwybodaeth dechnegol fel bod modd cynnal eu gwasanaeth cwsmeriaid i safon uchel iawn. Gyda'r nod o wella gwybodaeth dechnegol, mynychodd Oceaneering gwrs Technoleg Cyrydu a Chaenau a ddarparwyd gan brosiect metal. Mae'r Prosiect Addysg Hyfforddiant a Dysgu Deunyddiau a gefnogir gan yr UE yn brosiect seiliedig ar waith unigryw sy'n cynnig cyrsiau deunyddiau a meteleg a gyllidir. Roedd y cwrs Technoleg Cyrydu a Chaenau a fynychwyd gan aelodau o dîm Oceaneering yn cynnwys agweddau cemegol ar gyrydu, cyrydu metelau annhebyg, agennau, trydyllu ac awyru gwahaniaethol yn ogystal â dulliau atal cyrydu drwy ddefnyddio caenau meteleg ac organig.\nMae Rod Thomas o Oceaneering yn disgrifio'r cwrs hwn fel "cyflwyniad trylwyr llawn gwybodaeth am fecanweithiau cyrydu a thechnolegau caenu. Gellir cymhwyso llawer o'r eitemau a drafodir yn ystod yr hyfforddiant hwn i brosiectau arolygu ar lefel fyd-eang"\nCyrsiau mae Tata wedi eu mynychu:\nCyflwyniad i Beirianneg Peirianneg, Technoleg Cyrydu a Chaenau, Meteleg Ymarferol, Technoleg Gweithgynhyrchu, Adnoddau Deunyddiau, Nodweddion Mecanyddol Deunyddiau, Materion Amgylcheddol, Esblygiad Prosesau yn y Diwydiant Dur ac Asio Arc\nMae Brian Edy, Rheolwr Datblygu Technegol Tata'n esbonio sut maen nhw'n defnyddio metal a'r manteision sydd i'r cwmni a'r cyflogeion.\nMae Terry-Louise Betambeau a James Lelliot yn rhannu eu profiadau o metal yn lansiad yr Academi Ddeunyddiau, sef cysyniad hyfforddi Deunyddiau a Meteleg newydd gan Brifysgol Abertawe. Am fwy o wybodaeth am yr Academi Ddeunyddiau, ewch i m2a.wales\nCyrsiau mae LASE Ltd wedi eu mynychu:\nSut mae metal yn gallu helpu busnesau bach\nSwyddfan gorchuddio laser a chaledu yn bennaf yw LASE Cyf, ond maent hefyd yn adeiladu peiriannau ac yn darparu gwasanaeth ymgynghori i'r diwydiant laseri. Maen nhw'n defnyddio system orchuddio laser robotig i osod caenau metalig i gydrannau diwydiannol er mwyn gwella'u perfformiad yng nghyswllt cyrydu neu draul. Mae'r fenter newydd wedi'i lleoli yng Nghastell-nedd ac roedd am gyrchu hyfforddiant o safon uwch ond a oedd yn hyblyg yn ôl eu hanghenion. Mae nifer y cyflogeion yn fach ac felly mae'n anodd iddynt gyflawni eu busnes tra'n rhyddhau cyflogeion am unrhyw gyfnod estynedig. Oherwydd natur hyblyg cyrsiau metal roedd LASE yn gallu cyrchu cyrsiau a oedd o safon dechnegol uchel heb gael unrhyw effaith andwyol ar y busnes. Roedd y gallu i ddewis a dethol cyrsiau byr er mwyn cynyddu gwybodaeth dechnegol cyflogeion mewn meysydd allweddol o fantais er mwyn helpu i sicrhau bod eu hanghenion busnes yn cael eu cyflawni ynghyd â chynyddu gwybodaeth eu cyflogeion.\nMae Ben Lester wedi mynychu cyrsiau Cyflwyniad i Ddeunyddiau, Technoleg Cyrydu a Chaenau a Metaleg Ymarferol a dywedodd, "Mae cyrsiau metal wedi fy helpu i gael dealltwriaeth a gwerthfawrogiad o ochr dechnegol a metelegol yr hyn a wnawn yn LASE. Mae'r modiwl technegol cyrydu a chaenau, yn arbennig, wedi gwella fy nealltwriaeth o'r gwahanol fathau o gyrydu'n fawr a'r ffordd mae ein caenau'n gallu diogelu rhagddynt. Edrychaf ymlaen at fynychu rhagor o gyrsiau yn y dyfodol."


Amdanom Ni - Technoleg Peiriannau Wuxi Fuzuan Co, Ltd.\nDylunio, Ffabrigo a Gosod Peiriannau Gwydr Modurol\nMae TECHNOLEG PEIRIANNAU FUZUAN WUXI Co, Ltd yn arbenigo'n bennaf mewn gweithgynhyrchu peiriannau gwydr modurol. Mae PEIRIANNAU FUZUAN wedi'i sefydlu yn 2011, mae'n datblygu ac yn cynhyrchu peiriannau ac offer ar gyfer prosesu gwydr a ddefnyddir mewn automobiles am fwy na 10 mlynedd. Diolch i'r wybodaeth a'r profiad a gafwyd trwy gydol y blynyddoedd hyn, rydym yn darparu i'n cleientiaid ddylunio, cynhyrchu a chomisiynu offer gwydr modurol trwy awgrym proffesiynol a gwella effeithlonrwydd a lleihau costau'r holl brosesau saernïo, rydym yn cefnogi ein cwsmeriaid gydag atebion arloesol. ac anelu at fod yn bartner dibynadwy y gellir ymddiried ynddo i chi.\nMae PEIRIANNAU FUZUAN hefyd yn darparu’r llinellau cynhyrchu cyflawn ar gyfer Gwydr Modurol, datrysiad gwydr UN-STOP Proffesiynol yn y Diwydiant Gwydr Modurol, gan gynnwys y Llinellau Prosesu Laminedig a Thymherus ar gyfer y Windshields, Sidelites, Quarter and Vents, Backlites o gerbydau, megis ceir, tryciau , ceir teithwyr, bysiau, ac ati.\nYn datblygu ac yn cynhyrchu peiriannau ac offer ar gyfer prosesu gwydr a ddefnyddir mewn ceir am fwy na 10 mlynedd.\nMae gan WUXI FUZUAN weithdy safonol o 5,000 metr sgwâr.\nMwy na 30 mlynedd o dechnolegwyr gweithgynhyrchu gwydr modurol profiadol.\nRydym yn darparu ATEBION TWRNKEY GWYDR AUTOMOTIVE\nGwasanaeth un stop o ddylunio i gaffael rhannau a gweithgynhyrchu planhigion ac offer gwydr modurol.\nMae FUZUAN MACHINERY yn fenter uwch-dechnoleg sy'n integreiddio cynhyrchu, Ymchwil a Datblygu, gwasanaeth technegol a gwerthu. Mae ganddo weithdy safonol o 5,000 metr sgwâr, Tîm o beirianwyr mecanyddol-drydanol cymwys iawn, a mwy na 30 mlynedd o dechnolegwyr gweithgynhyrchu gwydr modurol profiadol, gyda thîm datblygu technegol effeithlon a phroffesiynol. Darparu awtomeiddio, effeithlonrwydd uchel, diogelwch, a sefydlogrwydd offer cynhyrchu gwydr auto, offer mecanyddol ansafonol, a gwasanaeth technegol.\nMae gan FUZUAN MACHINERY weithdy safonol o 5,000 metr sgwâr, Tîm o beirianwyr mecanyddol-drydanol cymwys iawn, a mwy na 30 mlynedd o dechnolegwyr gweithgynhyrchu gwydr modurol profiadol, gyda thîm datblygu technegol effeithlon a phroffesiynol. Darparu ansawdd uwch, dibynadwy a chadarn. offer cynhyrchu gwydr auto, offer mecanyddol wedi'i addasu ansafonol, a gwasanaeth technegol.\nMae prif gwsmeriaid gwasanaeth FUZUAN Machinery yn cynnwys AGC / ASAHI, SAINT- GOBAIN, VITRO / PGW, NSG, FUYAO GROUP, SYPK AUTOGLASS, XINYI GLASS, TM GLASS, WYP AUTOMOTIVE, AFG AUTO GLASS, ac ati. .


Sgwrsio Dinasoedd eraill yn Penza. Sgwrsio am ddim gyda dieithryn ar hap yn syth o Dinasoedd eraill yn Penza.\nChatroulette Dinasoedd eraill yn Penza\nCroeso i Chatroulette Dinasoedd eraill yn PenzaCyswllt i berson aleatory unrhyw le yn y byd. Gyda Chatroulette Dinasoedd eraill yn Penza gallwch ddewis rhwng yr opsiynau canlynol:- Sgwrs am ddim gyda phob math o bobl o Dinasoedd eraill yn Penza. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dinasoedd eraill yn Penza:


GRUFFUDD ap CYNAN ( c. 1055 - 1137 ), brenin Gwynedd .\nEi dad oedd Cynan ap Iago , a oedd yn alltud yn Iwerddon , a'i fam oedd Rhagnell (Ragnhildr) , o deulu brenhinol Sgandinafiaid Dulyn . Er 1039 , pan laddwyd Iago trwy frad ei wŷr ei hun , bu Gwynedd o dan reolaeth treiswyr nad oeddynt o linach frenhinol y wlad. Un o'r rheini oedd Bleddyn ap Cynfyn , a laddwyd yn 1075 , ac a ddilynwyd ar yr orsedd gan ei gefnder, Trahaearn ap Caradog , brenin Arwystli . Yn y flwyddyn honno daeth Gruffudd drosodd o Iwerddon i geisio ennill ei dreftadaeth, a glaniodd yn Abermenai . Gyda help Robert o Ruddlan gorchfygwyd a lladdwyd Cynwrig , a deyrnasai yn Llŷn o dan Drahaearn . Mewn brwydr ym Meirionnydd gorchfygwyd Trahaearn yntau, a'i yrru ar ffo i'w wlad ei hun, Arwystli . Fel brenin Gwynedd y peth cyntaf a wnaeth Gruffudd oedd ymosod ar y castell Normanaidd newydd yn Rhuddlan , er gwaethaf yr help a gawsai gan Robert . Dug ymaith gryn ysbail, ond nid enillodd y castell. Oherwydd casineb at y Daniaid ym myddin Gruffudd gwrthryfelodd gwŷr Llŷn , a manteisiodd Trahaearn ar y cyfle i ymosod ar Gruffudd a'i orchfygu ym Mron-yr-erw ger Clynnog . Ffoes Gruffudd yn ôl i Iwerddon . Yn 1081 dychwelodd, a glanio ym Mhorth Clais yn Nyfed , ac ymuno â Rhys ap Tewdwr , gŵr a oedd yntau yn ceisio adennill ei diriogaeth, sef Deheubarth . Cyfarfuant â Trahaearn ym Mynydd Cam , a lladdwyd ef, ac felly daeth Gruffudd unwaith eto yn frenin Gwynedd . Ond yn fuan, trwy frad un o'i frehyrion ef ei hun, Meirion Goch , daliwyd ef gan y Normaniaid yn y Rug , ger Corwen , a'i ddwyn yn garcharor i Gaer . Tra bu ef yng ngharchar enillodd y Normaniaid lawer o dir yng Ngwynedd , a chodwyd cestyll ganddynt ym Mangor , Caernarfon , ac Aberlleiniog . Nid oes sicrwydd pa hyd y bu Gruffudd yn garcharor (dywed yr Hanes mewn un man mai 12 mlynedd, ac mewn man arall mai 16), ond yr oedd yn rhydd erbyn 1094 (ac efallai gryn dipyn cyn hynny), ac yn amlwg yn yr ymgyrch a fu drwy'r wlad yn erbyn y Normaniaid y flwyddyn honno. Ond yn 1098 daeth y Normaniaid o Gaer ac o Amwythig ar warthaf Gwynedd . Gwarchaewyd Gruffudd ym Môn , a gorfu iddo ddianc unwaith yn rhagor i Iwerddon . Dychwelodd y flwyddyn wedyn a chafodd reoli ym Môn drwy ganiatâd y Normaniaid . Rhywbryd yn ystod y blynyddoedd dilynol daeth yn arglwydd ar Wynedd uwch Conwy . Cafodd lonydd am y gweddill o'i oes i ymgadarnhau yn ei deyrnas. Y mae'n wir i'r brenin Harri I ddod â byddin fawr i Wynedd yn 1114 , ond ni chollodd Gruffudd ddim tir, ac ar ôl hynny ni chymerth ef ei hun odid ddim rhan mewn brwydro. Ond helaethwyd awdurdod Gwynedd yn fawr iawn gan ei feibion, Owain a Cadwaladr , a chyn ei farw yr oedd Ceredigion , Meirionnydd , Rhos , Rhufoniog , a dyffryn Clwyd o dan reolaeth Gwynedd . Bu f., yn ddall a methiantus, yn 1137 . Claddwyd ef yn eglwys gadeiriol Bangor , a chanwyd ei farwnad gan ei bencerdd , Meilyr . Bu ei wraig, Angharad ferch Owain ab Edwin , byw am 25 mlynedd ar ei ôl.\nBu traddodiad ymysg beirdd Cymru i Gruffudd ap Cynan wneud trefn a dosbarth ar gerdd dafod , a defnyddiwyd ei enw er rhoi awdurdod i'r ‘ystatud,’ neu reolau, a luniwyd ynglŷn ag eisteddfod Caerwys yn 1523 . Nid oes dim i gadarnhau'r traddodiad hwn, ond y mae'n ddigon rhesymol credu iddo ddod â beirdd a cherddorion gydag ef o Iwerddon , ac fe ddichon i'r rhain ddylanwadu rywfodd ar gerdd dafod a thant yng Nghymru . Nid oes dim chwaith yn erbyn credu i Gruffudd wneud rhyw gyfnewidiadau ffurfiol ar drefniadau'r beirdd. Y mae'n sicr fod traddodiad cryf a dilys yn yr 16eg g. i'r perwyl hwnnw. Y mae'n werth sylwi fod yr Hanes yn croniclo lladd Gellan , telynor Gruffudd ym Môn yn 1094 .\nGruffudd ap Cynan yw'r unig un o dywysogion y Cyfnod Canol y mae bywgraffiad iddo ar gael heddiw (gw. llyfryddiaeth isod). Canmoliaeth ddigymysg yw'r gwaith. Y mae digon o dystiolaeth yn yr iaith i brofi mai cyfieithiad o'r Lladin ydyw, ond nid yw'r gwreiddiol ar gael. Ysgrifennwyd ef rywdro at ddiwedd y 12fed g. , gan ŵr eglwysig, mwy na thebyg.\nArthur Jones (ed.), History of Gruffydd ap Cynan (1054–1137) (1910) ;\nA History of Wales: from the Earliest Times to the Edwardian Conquest , gw. mynegai;\nTrafodion Anrhydeddus Gymdeithas y Cymmrodorion , 1913-4 , 244;\nBulletin of the Board of Celtic Studies , v, 25.


Sir y Fflint yn lansio Cynllun Coed a Choetir Trefol\nMae Cyngor Sir y Fflint wedi cyhoeddi ei Gynllun Coed a Choetir Trefol gyntaf.\nMae’r Cynllun yn amlinellu sut fyddwn yn rheoli coed yn Sir y Fflint a hefyd, yn nodi gweledigaeth strategol ar gyfer plannu coed ar draws y Sir, gan ganolbwyntio’n benodol ar ardaloedd trefol.\nGall goed gael effaith gadarnhaol ar ardaloedd trefol o ran estheteg a'r economi, rheoli llygredd ac oeri yn yr haf. Mae gan fannau gwyrdd, gwyllt nifer o fanteision, er enghraifft, lleihau llifogydd dwr wyneb a llygredd swn a gwella'n hiechyd meddwl.\nCaiff y cynllun ei lansio’n swyddogol ar Ddiwrnod Coed, dydd Sadwrn 29 Medi yng nghanolfan ymwelwyr Parc Gwepra o 11am i 3pm. Bydd mwy o wybodaeth am y prosiectau yr ydym yn gweithio arnynt ar gael, a bydd cyfle i chi ymuno â’r Ceidwaid a’r tîm cadwraeth am deithiau cerdded tywysedig a gweithgareddau yn ymwneud â choed.\nMae’r Cyngor wedi cael cyllid grant gan Gyfoeth Naturiol Cymru a Llywodraeth Cymru i ddechrau gwaith i greu cysylltiadau gwyrdd ar draws y Sir.\n“Yn yr hirdymor, ein gobaith yw gwella mannau gwyrdd fel eu bod yn darparu’r manteision mwyaf i bobl ac i natur. Rydym yn falch o lansio ein cynllun coed cyntaf erioed i Sir Ddinbych yn swyddogol, ar Ddiwrnod Coed ym Mharc Gwepra. Mae’n wych ein bod wedi derbyn cyllid grant i ddechrau gweithio tuag at y nod ar unwaith, gan gynyddu'r nifer o goed mewn ardaloedd trefol.”\nDros y flwyddyn nesaf, bydd Gwasanaeth Cefn Gwlad Sir y Fflint yn gweithio gyda chynghorau lleol a chymunedau i nodi a chytuno ar nifer fechan o safleoedd trefol ar gyfer plannu coed a blodau gwyllt. Cafodd ardaloedd peilot allweddol yng Nghei Connah, Brychdyn a Saltney eu dewis trwy ymchwil ar orchudd coed yn y cynllun coed. Nid yw gwaith wedi’i gyfyngu i’r ardaloedd hyn, a byddwn yn ystyried mannau trefol eraill ar gyfer ardaloedd blodau gwyllt neu blannu coed.\nByddwn hefyd yn cynnal Diwrnod Perllan ym Mharc Gwepra ddydd Sul 14 Hydref 11am – 3pm lle gallwch ddarganfod mwy am blannu a rheoli perllan, impio a gwasgu afalau.\nGallwch weld y cynllun trwy ymweld â’n gwefan ar http://www.siryfflint.gov.uk/cy/LeisureAndTourism/Countryside-and-Coast/Trees.aspx.


Elin Haf Davies: Noddwr a Hyfforddwr y Prosiect\nPreifatrwydd a Chwcis Cysylltiadau Fy Mangor\nCyrsiau Bywyd Myfyrwyr Ymchwil Busnes Y Brifysgol Alumni Newyddion\nPencampwyr y Gymraeg mewn Iechyd\nRhaglen y Prosiect\nMagwyd Elin Haf Davies ar fferm ym mhentref bach Y Parc, ger y Bala. Yn 18aw oed aeth i wirfoddoli i Elusen y Plant yn Leostho, De Affrica, cyn dechrau ar ei gyrfa nyrsio yn Ysbyty Plant Great Ormond Street, Llundain. Gweithiodd yno am wyth mlynedd, gan arbenigo mewn gwaith ymchwil metabolig, a graddio efo Doethuriaeth o Brifysgol Llundain (UCL).\nYn 2007 aeth Elin i weithio i Asiant Meddyginiaethau Ewrop (European Medicine Agency) i lansio deddfwriaeth newydd yn gorfodi gwaith ymchwil mewn cyffuriau newydd i blant. Treuliodd saith mlynedd yno yn gweithio yn rhyngwladol ac yn cynghori WHO\nYn ei amser personol mae Elin yn mwynhau chwaraeon eithafol. Yn 2008 llwyddodd i rwyfo 2560 milltir ar draws Cefnfor yr Iwerydd - y Gymraes gyntaf i wneud hynny. Yn 2009 yr oedd yn rhan o’r criw o ferched cyntaf erioed i rwyfo 3600 milltir ar draws cefnfor India. Cyflawnodd ei thrydydd cefnfor pan hwyliodd ar draws y Môr Tawel yn 2012. Mae anturiaethau Elin ar hyd y blynyddoedd wedi casglu dros £250,000 at elusennau.\nY mae Elin bellach yn gweithio’n annibynnol i hybu hawliau plant ag anghenion iechyd, ag i hybu pencampwyr yn ei maes. Mae’n fraint gan Elin i fod yn noddi’r fenter hon.\nAm fwy o wybodaeth am Elin a'i hanturiaethau cliciwch ar:\nFfôn: +44 (0)1248 383165\nHawlfraint © Prifysgol Bangor


Beth sy'n digwydd os oes rhywun yn pryderu am fy mhlentyn i?\nCartref Preswylwyr Gofal Cymdeithasol a Lles Rwy'n poeni am rywun Rhoi Gwybod am Blentyn mewn Perygl Beth sy'n digwydd os oes rhywun yn pryderu am fy mhlentyn i?\nBeth sy’n digwydd os oes rhywun yn pryderu am fy mhlentyn i?\nFel arfer byddwn yn rhoi gwybod i chi beth rydyn ni wedi’i glywed, ac yn siarad â chi a’ch plant i ganfod a ydy hynny’n wir. Os ydyn ni’n meddwl fod rhywun wedi torri’r gyfraith, ni fydd yn bosib inni siarad â chi gyntaf bob tro.\nFyddwch chi’n rhoi gwybod i mi pwy gysylltodd â chi ynglŷn â fy mhlentyn?\nByddwn, os yw’r person dan sylw yn athro, meddyg neu weithiwr proffesiynol arall. Os mai ffrind, perthynas neu gymydog sydd wedi cysylltu, ni fyddwn bob amser yn rhoi gwybod pwy ydynt.\nFe fyddwn ni’n ceisio dod i adnabod eich teulu, ac efallai y byddwn yn dymuno siarad â'ch plant ar eu pennau eu hunain. Fe fyddwn ni’n siarad â chi am ffyrdd y gallwn helpu i sicrhau bod eich plant yn ddiogel ac yn iach. Gelwir hyn yn Asesiad Plant a Theuluoedd. Fe fyddwn yn ceisio dod o hyd i ffordd o helpu y bydd pawb yn fodlon arno. Efallai y byddwn yn trefnu Cynhadledd Amddiffyn Plant er mwyn trafod hynny.\nGallwch chithau ofyn cwestiynau ynglŷn â beth allai ddigwydd, a pham. Os byddwch yn ei chael hi’n anodd siarad am eich teulu, gallwch ofyn am gymorth. Bydd eich gweithiwr cymdeithasol yn medru esbonio sut i ddod o hyd i rywun i'ch helpu i fynegi eich hun.\nA fedrwch chi fynd â fy mhlentyn oddi wrthyf?\nNi allwn fynd â’ch plentyn oddi wrthoch chi heb Orchymyn Llys, ac os mai dyna'r unig ffordd o'u cadw nhw'n ddiogel. Os byddwn ni’n meddwl fod eich plentyn mewn perygl enbyd, byddwn yn ceisio dod i gytundeb â chi ynglŷn â sut i’w gadw/chadw’n ddiogel.\nNid yw’r heddlu’n medru mynd â’ch plentyn oddi wrthoch chi oni bai eu bod yn sicr fod y plentyn mewn perygl enbyd.\nOs oes angen mynd â’r plentyn o’r cartref ar unwaith am ei fod/bod mewn perygl, gallwn wneud cais i Ynad am Orchymyn Amddiffyn Brys. Mae’r gorchymyn hwnnw’n para wyth diwrnod ac mae’n rhoi amser i bawb benderfynu sut i gadw'ch plentyn yn ddiogel.\nFe fyddwn ni’n ceisio helpu’ch plentyn i fyw gartref cyn belled a bo hynny’n ddiogel. Mae’r rhan fwyaf o blant yn aros gyda’u teuluoedd, hyd yn oed ar ôl cynnal cynhadledd amddiffyn plant. Os ydych chi’n poeni am rywbeth, siaradwch â'ch Gweithiwr Cymdeithasol.\nRhoi gwybod am Blentyn mewn Perygl Asesiadau Plant a Theuluoedd Beth sy'n digwydd os oes rhywun yn pryderu am fy mhlentyn i? Cynllun Amddiffyn Gofal a ChymorthGorchmynion Amddiffyn Plant BrysBeth yw Cynhadledd Amddiffyn Plant?


Y Cynigion mewn Manylder\nYn ei gyfarfod 31 Awst 2021, argymhellodd y JNC becyn o newidiadau mewn buddion a chyfraddau cyfrannu er mwyn mynd i’r afael â chostau uwch y cynllun. Os bydd yn cael ei roi ar waith, bydd y rhan fwyaf o’r rhain yn dod i rym o 1 Ebrill 2022 ymlaen.\nMae’r newidiadau a gynigir gan y JNC a’r ymrwymiad ymlaen llaw gan gyflogwyr i ddarparu cymorth ychwanegol i’r cynllun yn golygu bod cynnydd yn y cyfraniadau gan aelodau o 9.6% i 11% o’r cyflog, a fydd yn digwydd 1 Hydref 2021, bellach wedi cael ei ddisodli, gyda chynnydd llai ar y dyddiad hwn i 9.8% o’r cyflog yn lle hynny. Mae cyfradd cyfraniad y cyflogwr o 1 Hydref 2021 ymlaen wedi cynyddu o 21.1% i 21.4%. Mae’r cynnydd llai yma’n adlewyrchu’r ffaith y byddai’r strwythur buddion a argymhellir gan y JNC yn costio llai na’r strwythur buddion presennol.\nFodd bynnag, os na chaiff y newidiadau i fuddion a argymhellir gan y JNC (neu newidiadau eraill i fuddion sy’n sicrhau’r un arbedion cost) eu gweithredu, byddai angen i’r cyfraddau cyfrannu gynyddu’n sylweddol i dalu am gost y strwythur buddion presennol. I ddelio â’r sefyllfa hon, cynigir sefyllfa wrth gefn a fyddai’n golygu bod cyfraddau cyfrannu’n cynyddu bob chwe mis o 1 Ebrill 2022 ymlaen.\nMae rhagor o wybodaeth am y sefyllfa wrth gefn a’r cyfraddau cyfrannu cysylltiedig a fyddai’n berthnasol yn y senario hwnnw wedi’u nodi isod. Rydym hefyd yn ymgynghori â chi ynghylch y rhain.\nSylwch, pe bai’r rhain yn cael eu gweithredu, na fyddai’r newidiadau arfaethedig hyn yn effeithio ar unrhyw fuddion y byddwch yn eu cronni cyn 1 Ebrill 2022 – byddent yn effeithio ar fuddion a enillir o’r dyddiad hwnnw yn unig yn y dyfodol.\nGallwch gael rhagor o wybodaeth am effaith bosibl y cynigion ar eich buddion drwy ddefnyddio’r modelwr.\n1. Bydd y Trothwy Cyflog yn gostwng i £40,000\nMae’r Trothwy Cyflog yn gosod uchafswm lefel ar swm y cyflog a ddefnyddir i gyfrifo buddion yn Adeiladwr Incwm Ymddeol USS, y rhan â’r buddion diffiniedig o USS. Y Trothwy Cyflog presennol yw £59,883.65 – y cynnig yw lleihau’r Trothwy Cyflog i £40,000 o 1 Ebrill 2022 ymlaen.\nByddai hyn yn golygu, os yw eich cyflog yn uwch na £40,000 ar 1 Ebrill 2022 neu ar ôl hynny, y byddech yn creu pensiwn Adeiladwr Incwm Ymddeol USS is bob blwyddyn a chyfandaliad, yn hytrach na’r hyn a geir gyda’r Trothwy Cyflog presennol.\nOs bydd y newid i’r Trothwy Cyflog yn cael ei roi ar waith, fel sy’n digwydd ar hyn o bryd, byddai eich cyflogwr yn cyfrannu swm o 12% o unrhyw gyflog sy’n uwch na’r Trothwy Cyflog i Adeiladwr Buddsoddi USS, y rhan â’r cyfraniadau wedi’u diffinio o USS. Byddai eich cyfraniadau’n 8% o’r cyflog uwchlaw’r Trothwy Cyflog a byddai’n cael ei ddyrannu i’r Adeiladwr Buddsoddi fel y mae ar hyn o bryd. Mae’r newid arfaethedig i’r Trothwy Cyflog yn golygu, os ydych chi’n ennill mwy na’r Trothwy Cyflog ar hyn o bryd, y byddwch yn arbed mwy yn eich pot Adeiladwr Buddsoddi nag o’r blaen.\nMwy am y Trothwy Cyflog\n2. Bydd y Trothwy Cyflog yn cynyddu’n flynyddol, ond yn cael ei gapio ar 2.5% y flwyddyn\nAr hyn o bryd mae’r Trothwy Cyflog yn cynyddu bob blwyddyn yn unol â phensiynau swyddogol, ond mae’r cynnydd blynyddol wedi’i gapio fel a ganlyn:\nCynnydd mewn pensiynau swyddogol\nCynnydd a gymhwyswyd gan USS\nLlai na 5% Yr un cynnydd\nMwy na 5% ond llai na 15% 5% ynghyd ag un hanner o’r swm dros 5%\n15% neu fwy 10%\nCynigir y byddai’r Trothwy Cyflog yn parhau i godi yn unol â phensiynau swyddogol, sydd ar hyn o bryd yn gysylltiedig â chwyddiant fel y mesurir gan y Mynegai Prisiau Defnyddwyr (CPI), ond gyda chap blynyddol is o 2.5%.\nFelly, yn y dyfodol, os bydd pensiynau swyddogol yn rhoi cynnydd uwch na 2.5% mewn unrhyw flwyddyn (oherwydd bod CPI yn uwch na hynny), dim ond 2.5% fyddai cynnydd y Trothwy Cyflog yn y flwyddyn honno. Os bydd y cynnig yn cael ei roi ar waith, byddai’r cap 2.5% yn ei le tan 31 Mawrth 2025 oni bai bod y JNC wedi cwblhau adolygiad i newid y cap cyn hynny.\n3. Bydd y gyfradd gronni yn gostwng – gan newid o 1/75 o gyflog i 1/85 o gyflog\nAr hyn o bryd, ar gyfer pob blwyddyn (neu ran o flwyddyn) rydych chi yn USS, rydych chi’n cronni pensiwn o 1/75ed o’ch cyflog, hyd at y Trothwy Cyflog. Rydych hefyd wedi cronni cyfandaliad ar wahân o 3/75ed o’ch cyflog, hyd at y Trothwy Cyflog.\nBydd lleihau’r gyfradd gronni hon yn golygu, ar gyfer yr un cyflog, y byddai’r swm y byddwch yn ei gronni yn yr Adeiladwr Incwm Ymddeol bob blwyddyn yn cael ei leihau o 1 Ebrill 2022 ymlaen.\nMwy am y gyfradd gronni\n4. Cyn i chi ymddeol, bydd y cynnydd yn y buddion rydych wedi'u cronni yn yr Adeiladwr Incwm Ymddeol yn cael ei gapio ar 2.5% y flwyddyn\nAr hyn o bryd, yn yr amser rhwng ennill a chael eich talu, bydd eich pensiwn Adeiladwr Incwm Ymddeol USS a’ch cyfandaliad arian parod yn cael eu cynyddu yn unol â phensiynau swyddogol, gyda’r cynnydd blynyddol wedi’i gapio fel a ganlyn:\nMae’r cap blynyddol is a gynigir yn golygu y byddai’r buddion a fydd yn cronni ar ôl 31 Mawrth 2022 yn cynyddu ar gyfradd is nag y maent ar hyn o bryd, mewn unrhyw flwyddyn lle mae pensiynau swyddogol yn cael eu cynyddu fwy na 2.5%.\nMwy am ailbrisio buddion\n5. Ar ôl i chi ymddeol, bydd y cynnydd yn y buddion rydych yn eu cael gan yr Adeiladwr Incwm Ymddeol yn cael ei gapio ar 2.5% y flwyddyn\nAr hyn o bryd, pan fydd pensiynau Adeiladwr Incwm Ymddeol USS yn cael eu talu, ar ôl i aelod ymddeol, byddant yn cael eu cynyddu yn unol â phensiynau swyddogol, ond mae’r cynnydd blynyddol yn cael ei gapio fel a ganlyn:\nMae’r cap is a gynigir yn golygu y byddai’r pensiynau a fydd yn cronni ar ôl 31 Mawrth 2022 yn cynyddu ar gyfradd is nag y maent ar hyn o bryd, mewn unrhyw flwyddyn lle mae phensiynau swyddogol yn cael eu cynyddu fwy na 2.5%.\n6. Gallai buddion wella i aelodau sy’n gadael y cynllun gyda llai na 2 flynedd o aelodaeth, o 1 Ebrill 2022 ymlaen\nByddai aelodau sy’n gadael y cynllun gydag unrhyw beth rhwng tri mis a llai na dwy flynedd o aelodaeth yn cael buddion gohiriedig yn Adeiladwr Incwm Ymddeol USS yn hytrach na budd gohiriedig ar sail eu cyfraniadau fel sy’n digwydd ar hyn o bryd. Ar gyfartaledd, byddai hyn yn rhoi budd gohiriedig mwy i’r aelodau perthnasol.\nSylwer, dan ddeddfwriaeth, nid oes gofyniad cyfreithiol i ymgynghori â gweithwyr yr effeithir arnynt a’u cynrychiolwyr ynghylch y cynnig penodol hwn. Gallwch gael rhagor o wybodaeth am fuddion gadael yn gynnar yn USS isod.\nMwy am fuddion gadael yn gynnar\n7. Sylwch, ni fydd eich cyfraniadau’n newid os bydd y cynigion yn cael eu rhoi ar waith o 1 Ebrill 2022 ymlaen\nRoedd y pecyn uchod o newidiadau arfaethedig i fuddion, wrth eu cymryd ochr yn ochr â’r pecyn cymorth sylweddol a ddarparwyd gan gyflogwyr (ymrwymiad tymor hir i’r cynllun a gwarchodaeth ychwanegol fel credydwr) a oedd yn gwneud y buddion a oedd eisoes wedi’u cronni yn llawer mwy diogel, ym marn yr Ymddiriedolwr, yn lleihau cyfanswm costau’r cynllun yn y dyfodol (i 31.2% o’r cyflogau).\nO ganlyniad, os bydd pecyn cynigion y JNC yn cael ei weithredu, byddwch yn parhau i dalu 9.8% o’ch cyflog i’r cynllun o 1 Ebrill 2022 ymlaen, a bydd eich cyflogwr yn parhau i dalu 21.4%.\nOs yw eich cyflog yn fwy na’r Trothwy Cyflog mewn unrhyw flwyddyn, byddwch yn talu 9.8% o gyfanswm eich cyflog i USS (fel y mae ar hyn o bryd) gydag 8% o’ch cyflog uwchlaw’r Trothwy Cyflog yn mynd tuag at gronni cynilion yn Adeiladwr Buddsoddi USS. Byddai eich cyflogwr hefyd yn talu 12% o'ch cyflog yn fwy na'r Trothwy Cyflog i Adeiladwr Buddsoddi USS.\nGallwch gael rhagor o wybodaeth am gyfraniadau i USS isod.\nMwy am gyfraniadau USS\nBeth fydd yn digwydd os na fydd y newidiadau’n cael eu rhoi ar waith o 1 Ebrill 2022 ymlaen?\nMae’r newidiadau a gynigir gan y JNC uchod wedi caniatáu i’r Ymddiriedolwr ddisodli’r gyfradd cyfrannu o 11% ar gyfer aelodau, sydd wedi’i threfnu ar gyfer 1 Hydref 2021, â chyfradd newydd o 9.8%. Mae’r Ymddiriedolwr wedi gallu gwneud hyn gan fod cost y strwythur buddion a gynigir gan y JNC yn is na lefel bresennol y buddion ac oherwydd yr ymrwymiadau ymlaen llaw ychwanegol gan gyflogwyr i ddarparu cefnogaeth i’r cynllun. Ond mae hyn yn seiliedig ar sefyllfa wrth gefn arfaethedig, rhag ofn na fydd y newidiadau’n digwydd. Os digwydd hyn, bydd ymrwymiadau’r cyflogwyr i gefnogi’r cynllun yn wahanol, ac mae’r gofynion cyfrannu’n adlewyrchu hyn, yn ogystal â’r buddion drytach.\nY sefyllfa wrth gefn os na wneir unrhyw newidiadau i’r cynllun\nOs na wneir unrhyw newidiadau i strwythur presennol y cynllun, yna byddai angen i gyfraniadau aelodau a chyflogwyr gynyddu bob chwe mis o 1 Ebrill 2022 ymlaen i sicrhau bod y cynllun yn cael ei ariannu’n ddigonol.\nY sefyllfa wrth gefn hon fyddai i gyfraniadau gael eu talu yn yr un cyfrannau (35% aelodau/65% cyflogwyr) a fyddai’n berthnasol o dan y rheol rhannu costau ddiofyn a gyflwynwyd gan y JNC mewn prisiadau blaenorol, ac yn seiliedig ar ddim newid i’r buddion presennol. Mae hyn yn rhoi’r sicrwydd sydd ei angen ar yr Ymddiriedolwr, sy’n gyson â’i brif ddyletswydd gyfreithiol, o ran sicrwydd buddion cronedig yr aelodau.\nByddai’r sefyllfa wrth gefn hon yn berthnasol o 1 Ebrill 2022 ymlaen os na fydd y weithred ddiwygio sy’n ofynnol i weithredu’r newidiadau y cytunwyd arnynt (naill ai’r newidiadau arfaethedig hyn neu eraill y cytunwyd arnynt yn dilyn yr ymgynghoriad hwn, sy’n cynnwys cyfraniadau sy’n cefnogi cost y strwythur buddion arfaethedig amgen) yn cael ei gweithredu erbyn 28 Chwefror 2022.\nOs bydd dyddiad cau 28 Chwefror 2022 yn cael ei fethu, ni fyddai amser i gwblhau’r camau cyfreithiol angenrheidiol a rhoi’r newidiadau hynny ar waith o 1 Ebrill 2022 ymlaen. Sylwer, gellid gweithredu unrhyw newidiadau y cytunwyd arnynt (gan gynnwys cyfraddau cyfraniadau diwygiedig) yn ddiweddarach, ond byddai’r amser sydd ei angen i’w rhoi ar waith yn dibynnu ar eu maint a’u natur.\nByddai’r sefyllfa wrth gefn yn golygu bod cyfraddau cyfraniadau aelodau a chyflogwyr yn cynyddu bob chwe mis o 1 Ebrill 2022 tan 1 Hydref 2025. Bydd y cyfraddau cyfrannu hyn yn rhoi pwysau ar aelodau a chyflogwyr o ran fforddiadwyedd a mater i’r JNC fydd mynd i’r afael â hyn os byddwn yn y sefyllfa hon. Fodd bynnag, yn absenoldeb newidiadau pellach i fuddion a/neu gymorth cyfamodau a ddarperir gan gyflogwyr ac yn amodol ar ganlyniad prisiadau yn y dyfodol, bydd cyfraddau cyfrannu yn cynyddu fel y gwelir yn y tabl isod. Mae’r cyfraddau cyfrannu o dan y sefyllfa wrth gefn yn debygol o fod yn heriol i gyflogwyr ac aelodau. Yn unol â hynny, byddai’r cynnydd yn cael ei gyflwyno’n raddol dros bedair blynedd. Byddai hyn hefyd yn rhoi cyfle i’r JNC benderfynu a ddylid argymell newidiadau i fuddion yn y dyfodol cyn i gyfraniadau fynd yn sylweddol uwch.\nCyfraniadau wrth gefn os nad oes newidiadau’n cael eu rhoi ar waith:\nAelodau (% o’r cyflog)\nCyflogwyr (% o’r cyflog)\nO 1 Ebrill 2022 i 30 Medi 2022: 11.0% 23.7%\nRhwng 1 Hydref 2022 a 31 Mawrth 2023: 12.9% 27.1%\nO 1 Ebrill 2023 tan 30 Medi 2023: 13.9% 29.1%\nO 1 Hydref 2023 tan 31 Mawrth 2024: 15.0% 31.0%\nO 1 Ebrill 2024 i 30 Medi 2024: 16.0% 33.0%\nO 1 Hydref 2024 i 31 Mawrth 2025: 17.1% 34.9%\nO 1 Ebrill 2025 i 30 Medi 2025: 18.1% 36.9%\nO 1 Hydref 2025 ymlaen: 18.8% 38.2%\nGallwch gael rhagor o wybodaeth am effaith bosibl y cynnydd mewn cyfraniadau i’ch tâl drwy ddefnyddio’r modelwr.\nNi chynigir unrhyw newidiadau eraill i fuddion\nNi fyddai unrhyw newidiadau eraill i fuddion aelodau. Yn benodol:\nNi fydd y newidiadau yn effeithio ar unrhyw fuddion a gronnwyd cyn 1 Ebrill 2022.\nNi fyddai’r newidiadau i’r Trothwy Cyflog a’i ailbrisio, i’r gyfradd gronni, na’r cap ar gynnydd mewn pensiynau cyn neu ar ôl ymddeol, yn effeithio ar unrhyw fuddion a gronnwyd cyn 1 Ebrill 2022.\nBydd buddion marwolaeth aelodau mewn swydd yn parhau i gael eu cyfrifo gan ddefnyddio’r un egwyddorion ag ar hyn o bryd, a all gynnwys cyfandaliad o dair gwaith o'r cyflog o leiaf a phensiynau priod/partner sifil/dibynyddion.\nBydd buddion ymddeol oherwydd afiechyd hefyd yn parhau i gael eu cyfrifo ar yr un sail ag ar hyn o bryd (er bod eu cyfrifiad yn seiliedig ar y buddion sy’n daladwy ar y dyddiad ymddeol), a allai ddarparu cyfandaliad a phensiwn pan fydd aelod yn mynd yn sâl ac yn gorfod rhoi’r gorau i weithio.\nNid oes unrhyw newidiadau’n cael eu gwneud i oed ymddeol arferol y cynllun, sef 66 oed ar hyn o bryd. (Mae hyn yn cyd-fynd ag oedran Pensiwn y Wladwriaeth, felly bydd yn cynyddu yn y dyfodol wrth i oedran Pensiwn y Wladwriaeth gynyddu).\nBydd yr Adeiladwr Buddsoddi yn parhau i fod ar gael i aelodau sydd am wneud cyfraniadau ychwanegol neu drosglwyddo cynilion i USS.\nMae holl fuddion USS sydd eisoes wedi'u cronni gan aelodau yn ddiogel ac wedi'u gwarchod gan reolau'r cynllun a'r gyfraith.\nLlwythwch daflenni ffeithiau i lawr am y rhannau o USS y byddai'r cynigion yn effeithio arnynt, a sut maen nhw'n gweithio:\nTrothwy Cyflog USS\nCyfraddau cronni USS\nAilbrisiad USS o fuddion a chynnydd mewn pensiynau\nCyfraddau cyfrannu USS\nBuddion gadael yn gynnar USS\nEwch i’n tudalen modelwr i edrych ar wahanol senarios a gweld yr effaith bosibl ar eich buddion. Byddwch hefyd yn gweld effaith y cyfraniadau y byddech yn eu gwneud o dan newidiadau arfaethedig y JNC ar eich cyflog, o’i gymharu â phe bai’r strwythur buddion presennol yn parhau o 1 Ebrill 2022 ymlaen.\nGallwch gael rhagor o wybodaeth am fuddion USS yn gyffredinol ar wefan USS a chlicio ar “I aelodau”.


Ymholiadau'r Heddlu :\tGwybodaeth Gorfforaethol ,\tPrifysgol Aberystwyth\nO bryd i’w gilydd, bydd y Brifysgol yn derbyn ceisiadau gan yr Heddlu am ddata personol – naill ai Dyfed Powys neu lu arall – a ganiateir yn ôl y ddeddfwriaeth diogelu data bresennol. Mae’r dudalen hon yn amlinellu sut y bydd y Brifysgol yn ymdrin â cheisiadau o’r fath.\nAt bwy y dylid cyfeirio’r ceisiadau?\nYn ystod oriau swyddfa dylai pob cais am wybodaeth gael ei gyfeirio at:\nTim Llywordaethu Gwybodaeth (I gael gwybodaeth am myfyrwyr) llywodraethugwyb@aber.ac.uk\nAdran Adnoddau Dynol, Ganolfan Ddelweddu, Penglais (I gael gwybodaeth am staff) (01970) 628555\nY tu allan i oriau swyddfa dylid cyflwyno pob cais drwy Dderbynfa’r Campws (01970) 623111\nSut y dylid gwneud cais am wybodaeth?\nGellir gwneud ceisiadau wyneb yn wyneb neu dros y ffôn ond mae’n rhaid cael ffurflen gwneud cais am ddata personol, a gyflenwir gan yr Heddlu. (Rhaid i’r ffurflen hon gael ei llofnodi gan swyddog o reng Sarsiant neu uwch).\nMewn achosion o frys mawr, gellir darparu ffurflenni wedi’u cwblhau ar ôl i’r wybodaeth gael ei rhoi (cyn gynted â phosibl).\nPwy all awdurdodi datgeliad gwybodaeth?\nGall yr unigolion canlynol awdurdodi rhyddhau gwybodaeth mewn ymateb i geisiadau gan yr Heddlu:\nRheolwr Diogelu Data (am wybodaeth yn ymwneud â staff a myfyrwyr)\nRheolwr Cofnodion (am wybodaeth yn ymwneud â staff a myfyrwyr)\nCyfarwyddwr Adnoddau Dynol (am wybodaeth yn ymwneud â staff)\nCyfarwyddwr Cymorth i Fyfyrwyr (am wybodaeth yn ymwneud â myfyrwyr)\nPennaeth Bywyd y Campws (am wybodaeth yn ymwneud â myfyrwyr yn llety’r Brifysgol neu, y tu allan i oriau gwaith, am wybodaeth yn ymwneud â phob myfyriwr)\nPa wybodaeth y gellir ei datgelu?\nYn y rhan fwyaf o achosion, os gwneir cais am wybodaeth sylfaenol ynghylch unigolyn penodol a digwyddiad penodol (e.e. cadarnhad o statws myfyriwr, cyfeiriad, rhif ffôn, tebygolrwydd o leoliad yr unigolion ar unrhyw adeg), mae’r Brifysgol yn debygol o ymateb yn gadarnhaol. Dylid nodi y gallai gwrthrych y data fod yn ddioddefwr, yn dyst posibl neu dan amheuaeth o bosibl.\nMewn achosion lle cyflwynwyd cais am lawer iawn o wybodaeth, neu wybodaeth a ystyrir yn sensitif / categori arbennig yn ôl y ddeddfwriaeth diogelu data (e.e. iechyd corfforol neu feddyliol, rhywioldeb) bydd y staff awdurdodedig yn ystyried perthnasedd a chymesuredd y cais.\nYn yr un modd, os darperir disgrifiad yn unig, a bod nifer o wrthrychau data posibl, mae’n rhaid ystyried yn fanylach ba wybodaeth y gellir ei datgelu, ynghyd â’r tebygolrwydd o sgwrsio’n uniongyrchol â’r swyddogion dan sylw.\nOs oes gennych chi unrhyw ymholiadau neu bryderon cysylltwch ag llywodraethugwyb@aber.ac.uk


Myfyriwr o Brifysgol Bangor yn ennill gwobr genedlaethol – Newyddion a Digwyddiadau, Prifysgol Bangor\nMatt DayMae myfyriwr o Brifysgol Bangor wedi ennill gwobr genedlaethol.\nMae Matt Day, 23, o Southampton wedi ennill bwrsariaeth wedi’i noddi am gyfraniad eithriadol yng Ngwobrau Cenedlaethol Cymdeithasau Undeb Cenedlaethol y Myfyrwyr (UCM), y digwyddiad cenedlaethol cyntaf i roi cydnabyddiaeth i gymdeithasau undebau myfyrwyr am eu cyfraniad i ragolygon gyrfa a phrofiad myfyrwyr dros eu cyfnod yn y brifysgol.\nMae Matt newydd ei ethol yn Is-lywydd Cymdeithasau a’r Gymuned Undeb Myfyrwyr Bangor ar gyfer y flwyddyn academaidd 2016-2017.\nAr hyn o bryd, mae Matt ar gwrs TAR Gwyddoniaeth Uwchradd yn yr Ysgol Addysg ac fe raddiodd gyda gradd MEng mewn Peirianneg Electronig yn 2015. Mae wedi gweithio gyda’r Gymdeithas Criw Llwyfan (a elwir bellach yn Titan Sounds and Light) ac wedi ehangu a datblygu’r gymdeithas i’r fath raddau ei bod bellach yn cefnogi’r rhan fwyaf o ddigwyddiadau a drefnir gan fyfyrwyr a’r Brifysgol.\nDywedodd Matt: 'Rwyf wrth fy modd fy mod wedi ennill y wobr hon ac mae'n braf iawn cael cydnabyddiaeth ar lefel genedlaethol, rwy’n ddiolchgar iawn i’r enwebwyr a da iawn i’r cystadleuwyr brwd yr oeddwn yn cystadlu yn eu herbyn. Roedd y noson yn brofiad gwych o ran dysgu am yr hyn mae cymdeithasau mewn prifysgolion eraill yn ei wneud ac roedd yn gyfle da i gael syniadau newydd gyda’r gobaith o’u cyflwyno ym Mangor pan fyddaf yn dechrau ar fy ngwaith gyda’r Undeb."\nDywedodd Beth Button, Llywydd UCM Cymru: "Roedd cryfder ac ansawdd yr enwebiadau yn dyst i’r gwaith caled a wneir gan yr undebau myfyrwyr ac mae amrywiaeth yr undebau a enwebwyd ac a enillodd yn dangos cryfder y mudiad myfyrwyr yng Nghymru eleni a’r gwaith gwerthfawr sy’n cael ei gyflawni."\nMae Matt a’r Gymdeithas wedi ennill gwobr ariannol yn ogystal â’r profiad amhrisiadwy o fynd i’r seremoni wobrwyo ym Mhrifysgol Gorllewin Lloegr ar 4 Mehefin.